ЯНА ИНТЕРНЕТ САЙТЛАРИ ҲАҚИДА... - blog.xabar.uz\nЯНА ИНТЕРНЕТ САЙТЛАРИ ҲАҚИДА...\nАлишер Абдумаликхон мақоласининг давоми сифатида\n“Анчадан бери ҳаёлимда пишириб ва қачондир қоғозга тушираман”- деб ўйлаб юрган мавзуим, бугун блогерлар чемпионати сабаб оққа кўчмоқда. Чемпионат бошланганидан бери ҳеч бир блогпостни ўтказиб юбормай ўқиб, кузатиб бораяпман. Айтишим керакки, бу галги мусобоқа примум даражада ўтяпди. Шу сабабдан, бироз қўрқув ва ҳадик билан ўз фикрларимни сизга улашишга интилдим!\nГапни узоқдан бошламасдан, айтмоқчи бўлган фикрларимнинг асосийсига ва сизни зериктирмайдиган аниқ мақсаддан бошлайман. Сезган бўлсангиз аҳолида ҳуқуқий саводхонлик, ўз манфаатларини ҳимоя қилиш тушунчаси жадаллик билан ўсди. Бунга биринчи навбатда мамлакатимизда ривожланишнинг тезлашгани, қотиб қолган механизмларнинг давлат раҳбари томонидан кескин танқидлар қилинганидан сўнг ҳаракатлантирилгани ва Президент портали сабаб бўлган бўлса, иккинчиси норасмий интернет сайтлари томонидан фуқаролар муаммолари, вазиятлар ўша даврнинг ўзидаёқ кўтариб чиқилиши сабаб бўлди дейиш мумкин. Интернетда ўзбек тилидаги ресурсларининг кўпайиши ва ривожланиши бошқа ОАВлардан кўра аҳолимиз учун катта қулайлик яратди. Ўқувчи тарафдан бу воқеликга қарайдиган бўлсак, яхши натижа- одамларда ташкилотлар ва муассасалар билан муносабатда ўз позициясини ҳимоя қилиш, керак бўлса уларнинг кирдикорларини фош қила олиш даражасида журъат пайдо бўлди. Ҳеч бўлмаса ўзи тушган вазиятга алоқадор қонун ҳужжатлари билан танишиш орқали юқорида айтганимиздек ҳуқуқий саводхонлиги шаклланди. (Бироқ Аловуддиннинг сеҳрли чироғидек портал ва ОАВдан, давлат ташкилотлардан хоҳлаган эъхтиёжини сўраш даражасида “сурбет”лашди.)\nШу билан бирга интернет ОАВлари муболағасиз айтиш керакки, ҳавф ва қуролга айланиб бораяпти. Улар омма онгини бошқаришда тасдиқланмаган информацияни биринчи бўлиб истеъмолчига “едириб”, кейин ундан заҳарли экан, “ҳазм қилмасдан чиқариб ташланг” деб талаб қиладиган йўлини танлаб олгани, журналистика меъёрларидан чекиниш бу оммага ОАВ бўлиб ахборот бериш эмас, балки журналист -*блогер сифатида фаолият юритаяпти дейиш мумкин. Ўтаёган ойда интернет сайтларида катта муҳокамага сабаб бўлган воқеа мисолида бу жараённи таҳлил қилишни мақсад қилдим.\nЎз боласини ўлдирган она ҳақидаги воқеа интернет оламини ларзага келтирди. Ҳамма онага нафрат билан қараб, уни номига ҳақоратлар ёғдира бошлади. Қилган жиноятини сўзсиз оқлаб ҳам, унга раҳм қилиб ҳам бўлмайди. (Аёлга Аллоҳнинг раҳми келсин!) Лекин уни жинояти орқали шахсий ҳаётига аралашишга, қандай тарбия топгани-ю, ота онаси, яқинлари ҳақида ОАВда журналистик материал тайёрлашга (журналистнинг дея олмайман) ОАВ ходимининг ҳаққи бормиди? Ҳали суд ҳукми ўқилмай туриб бундай маълумотларни омма эътиборига ҳавола қилиш қайси меъёрга хос? Нодавлат телеканалда намойиш этилган кўрсатувда, истироҳат боғларига “ов”га чиққан мухбирга “тележурналистлар аввал ҳуқуқий илмга эга бўлсин”- дея шов-шув кўтарадиган сайтлар нимага шахсий маълумотлар эълон қилишда ўзларининг ҳуқуқий билимлари ёддан кўтарилади? Хабар матнига аҳамият беринг, унда аёлнинг қизлик давридан то турмушга чиқишигача заҳарҳандалик сезилиб турибди. Оиланинг тақдири бу фақатгина унинг ота-онаси эътиборсизлиги оқибатида эмас, диний ва дунёвий таълимнинг қониқарсизлиги, ишсизликнинг таъсири ҳам эканлигини барчамиз яхши билиб турибмиз. Онаси ва отасини айблаган “журналист” ёшлигида унга берилган таълим сифати ҳақида нега индамади? Нега ишсизлик сабаб ота она четга ишлагани кетиб, фарзандлар улар қарамоғисиз ўз ҳолида катта бўлаётгани ҳақида гапирмади? Оммага бир тарафлама ахборот бериб, мавзунинг чуқур моҳиятига етиб бормаймиз-у, бошқалар айбини бўртириб кўрсатишга устамиз.\nШу ўринда айтиш керакки, биродаркушлик, падаркушлик ёки ўз жонига қасд қилиш, умуман одамлар ўлими акс этган материаллар бугун интернет сайтларимизнинг энг оммабоп мавзусига айланиб қоляпти. Бунинг таъсирида инсон онгига унинг жонига қасд қилиш муаммонинг ечими бўлиши мумкин деган хулоса ўрнашиб қолаётгандек гўё. Секин секинлик билан биз бундай воқеаларга оддий ҳолдек қарай бошлаймиз. Бу каби хабарлар бизни ҳайратлантирмай қўяди.\nПрофессионал журналистика – текширмасдан ахборот бериб, ҳақиқат аниқ бўлганидан сўнг раддия бериш билан тикланадиган яъни овқат ҳазм бўлганидан сўнг “қайт қилиш” сўраладиган тушунчага айланиб бормоқда. Фикрларимни ниҳоялашим арафасида бугун блогер Алишер Абдумаликхон муаллифлигидаги “Журналистга алам қилади” блогпост сайтга жойлаштирилди. Алишер Абдумаликхон сингари бугунги интернет нашрларимизнинг фаолияти менга ҳам алам қилганидан, юқоридагиларни сизга илиндим.\n4.14 / 9\n4.34 / 17\nFikrlaringiz juda ham asosli, lekin bola paydo bo'lishi uchun 9 oy vaqt kerak bo'lganidek, bizda ham professional jurnalistika yaratilishi uchun vaqt kerak. O'tgan davrda bizning aksariyat jurnalistlarimiz qolip ichida ishladi, men ularni ayblamayman, bu haqiqatdan yuz o'girish bo'lar edi, mana endi erkinlik shabbodasini tuya boshlagan jurnalistlarimiz orqa oldilariga qaramay ijod qilishmoqda. Ishqilib, erkinlik shamoliga ham chidashsa bo'ldi...\nБлогпост умумий ва қайтариқ гаплардан иборат. Чарос, агар истаганда, яхшироқ ва янгироқ гап айта олар эди.\nPost umumiy gaplardan iborat bo'lib qolgan.


АИС президенти: Ўзбекистонлик талабалар – Россияда энг фаоллардан бири - 04.12.2021, Sputnik Ўзбекистон\nАИС президенти: Ўзбекистонлик талабалар – Россияда энг фаоллардан бири\nБугунги кунда Россия ОАВлари ва уларнинг филиалларида 43 мингга яқин Ўзбекистон фуқаролари таҳсил олмоқда. 04.12.2021, Sputnik Ўзбекистон\nТОШКЕНТ, 4 дек - Sputnik. Ўзбекистонлик ёшлар Россия талабалар жамоасини ривожлантиришда фаол иштирок этмоқда.Бу ҳақида Sputnik мухбирига “Бизни Россия дўстлаштирди” форуми доирасида Хорижий талабалар ассоциацияси (АИС) президенти Вишал Шарма ҳикоя қилиб берди. Россия фан ва олий таълим вазирлиги томонидан ташкил қилинган Форум Калуга вилоятида 1-3 декабр кунлари бўлиб ўтди.Шарма айтишига кўра, форумда 33 мамлакатдан 47 нафар делегат иштирок этди. Улардан уч нафари ўзбекистонлик талабалар эди.Россия Таълим вазирлиги маълумотига кўра, бугунги кунда Россия ОАВлари ва уларнинг филиалларида 43 мингга яқин Ўзбекистон фуқаролари таҳсил олмоқда.“Россияда ўзбекистонлик талабалар ўқишдан ташқари илмий, маданий ва волонтёрлик фаолиятларида ҳам иштирок этмоқда. Узоқ чет эл мамалкатларидан келган талабаларга рус тилини ўрганишга ёрдам беришмоқда. Албатта, бунда ўзбекистонлик талабаларга Россия билан умумий тарих ва менталитет ёрдам бермоқда”, - деб ҳисоблайди Шарма.Ундан ташқари ўзбекистонлик талабалар сўнгги икки йил давомида COVID-19га қарши ўтказилаётган тадбирларда жиддий ёрдам кўрсатишмоқда, дейди Россия Халқлар дўстлиги университети Волонтёрлик маркази бошлиғи Евгения Ряплова.Бу йил Ўзбекистон ва Россия орасида Иккинчи таълим форуми бўлиб ўтди. Унинг доирасида 30 дан ортиқ ҳамкорлик шартномалдари имзоланди. Ушбу шартномалар Ўзбекистонда инсон капиталини ривожлантириш давлатлар орасида маданий алоқаларни ривожлантиришга хизмат қилади, дейди Вишал Шарма.\nБугунги кунда Россия ОАВлари ва уларнинг филиалларида 43 мингга яқин Ўзбекистон фуқаролари таҳсил олмоқда.\nТОШКЕНТ, 4 дек - Sputnik. Ўзбекистонлик ёшлар Россия талабалар жамоасини ривожлантиришда фаол иштирок этмоқда.\nБу ҳақида Sputnik мухбирига “Бизни Россия дўстлаштирди” форуми доирасида Хорижий талабалар ассоциацияси (АИС) президенти Вишал Шарма ҳикоя қилиб берди. Россия фан ва олий таълим вазирлиги томонидан ташкил қилинган Форум Калуга вилоятида 1-3 декабр кунлари бўлиб ўтди.\nШарма айтишига кўра, форумда 33 мамлакатдан 47 нафар делегат иштирок этди. Улардан уч нафари ўзбекистонлик талабалар эди.\n“Россияда таълим олиш йил сайин кўпроқ ўзбекистонлик талабаларни жалб қилмоқда, демак АИС ҳам ривожланмоқда. Ассоциация хориждан келган талабаларга янги муҳитга тезроқ мослашиш учун имкон яратади. Ўзбекистонлик талабалар Ассоциациянинг энг фаол талабалардан бири”, - дейди Шарма.\nРоссия Таълим вазирлиги маълумотига кўра, бугунги кунда Россия ОАВлари ва уларнинг филиалларида 43 мингга яқин Ўзбекистон фуқаролари таҳсил олмоқда.\n“Россияда ўзбекистонлик талабалар ўқишдан ташқари илмий, маданий ва волонтёрлик фаолиятларида ҳам иштирок этмоқда. Узоқ чет эл мамалкатларидан келган талабаларга рус тилини ўрганишга ёрдам беришмоқда. Албатта, бунда ўзбекистонлик талабаларга Россия билан умумий тарих ва менталитет ёрдам бермоқда”, - деб ҳисоблайди Шарма.\nУндан ташқари ўзбекистонлик талабалар сўнгги икки йил давомида COVID-19га қарши ўтказилаётган тадбирларда жиддий ёрдам кўрсатишмоқда, дейди Россия Халқлар дўстлиги университети Волонтёрлик маркази бошлиғи Евгения Ряплова.\n“Фақат бизнинг университетда волонтёрлар умумий сони мингга яқин ва улардан 30% - ўзбекистонлик талабалар, дейди марказ бошлиғи. – Пандемиянинг энг бошидан бери талабалар эҳтиёжи борларга озиқ-овқат ва кундалик эҳтиёж моллари сотиб олишга ёрдам бериб келишмоқда”.\nБу йил Ўзбекистон ва Россия орасида Иккинчи таълим форуми бўлиб ўтди. Унинг доирасида 30 дан ортиқ ҳамкорлик шартномалдари имзоланди. Ушбу шартномалар Ўзбекистонда инсон капиталини ривожлантириш давлатлар орасида маданий алоқаларни ривожлантиришга хизмат қилади, дейди Вишал Шарма.


Охирги йилларда яратилган киноларимизнинг сони кам бўлсаям, маъноси бор — Шавкат Мирзиёев – Газета.uz\n20 ноябр 2020, 22:26 Жамият\nШавкат Мирзиёев «Ўзбекфильм» киностудиясида амалга оширилган ишларни кўздан кечирди, дея хабар қилди давлат раҳбари матбуот хизмати.\nПрезидент Олий Мажлисга жорий йилги Мурожаатномасида кинематография соҳасида бадиий жиҳатдан етук асарлар яратиш, замонавий киноиндустрияни ривожлантириш, жумладан, янги кинотеатрлар қуриш лозимлигини таъкидлаган эди. Шу мақсадда соҳага катта маблағ йўналтирилди. Хусусан, «Ўзбекфильм»даги барча павильонлар таъмирланиб, янги картиналар суратга олиш учун шароит яхшиланди. Мазкур киностудия ва ҳужжатли фильмлар студиясини замонавий техникалар билан жиҳозлаш давом этмоқда, дея қайд этди давлат раҳбари матбуот хизмати.\n«Кино жуда мураккаб, халқимиз, жамиятимиз учун муҳим соҳа, — деди Шавкат Мирзиёев учрашувда. — Илгари „Ўзбекфильм“ студияси хароба ҳолга келиб қолганди. Кўп жойлари, бинолари ижарага бериб юборилганди. Мана, ҳаммаси ўз эгасига — киночиларга қайтарилди».\n«Охирги йилларда яратилган киноларимизнинг сони кам бўлсаям, маъноси бор», — деди Шавкат Мирзиёев.\nЎзбек томошабини фақат чет эл телесериаллари таъсирига тушиб қолмаслиги, аксинча, тарих, санъат, адабиёт, қадриятларни яхши билиши, шу руҳда тарбия топиши кераклиги таъкидланди.\n«Кино — тарбиянинг замини. Бу ижоднинг мактабини очишимиз керак. Ҳозир мукаммал фильмлар яратишга ҳавасимиз бор, лекин сифатлиси кам. Юртимиз тарихи ҳақида албатта фильм бўлиши керак. Бунга вақт келди», — деди давлат раҳбари.\n21 ноябр 2020, 15:16\nҲа, кино -замонавий тарбия асосларидандир. Ўзи ҳам ким пул топса кино чиқарадигон бўлиб кетганди. Айниқса қўшиқчиларнинг ҳар бир қўшиғига биттадан бадиий фильм. Ўзбек фильм берилаётган бўлса, телвизорни ўчириб мазза қилиб дам оладигон бўлиб қолгандик. Кейинги вақтларда ишланган фильмлар оз моз яхшиланган. Лекин мақташга лойиқ эмас. Ҳақиқий бадийлик етишмайди. Бадий фильм эмас, новеллога ўҳшаб кетади. Актёрларэмиз юзаки эмас, ҳудди Шукур Бурхонов, Аббос Бакиров, Лутфихоним Саримсоқова каби ўз тарихини яратсалар. Мамлакатимизда содир этилаётган жиноятларнинг аксар қисми чет эл сериаллари маҳсули деб бемалол айтса бўлади. Халқ рози бўладигон кинолар барпо этинглар барака топгурлар. Яна бир нарса, “Ўтган кунлар“ бадий фильми жуда аъло даражада барпо этилган эди. Нима ҳожат туғилдики, янгича талқинда сериал қилишга? Бошқа асар топа олмадингларми? Нима қиласизлар олтин фондни занглатиб? Зўр қилиб, дўндириб қўйселар майли эди. Эплаб қўйдинглар. Дегим келади. Унга кетган маблағ давлатники бўлса керак? Шу ерда ҳам корупцияга ҳиди келади. Илтимос киночилар сизларни халқ севсин. Бузғунчи эмас, тарақиёт юлдузлари бўлинглар. Сизларга омад тилайман!


ЎзА - Олий таълим сифатини ошириш учун халқаро компания ёлланди\nОлий таълим сифатини ошириш учун халқаро компания ёлланди\nБизда талабалар билимини баҳолашнинг шаффоф тизими борми? деган саволга “коррупция мавжуд, шаффофлик йўқ, ўқитувчи нотўғри баҳо қўяди” каби кўплаб эътирозлар билдирилади. Ана шундай камчиликларни бартараф этиш учун бизга янги тизим керакми? Ёки унинг хориж тажрибасидан фойдаланиш қулай ва камхаржми?\n– Биз бу жараёнларда синалган, илғор хорижий тажрибани олиб келиб, шу асосда мутахассисларнинг қайта ўқитиб, малакасини оширамиз, – дейди Таълим сифатини назорат қилиш давлат инспекцияси бошқарма бошлиғи Аслиддин Одилов. – Тизимни муваффақиятли ишлашини таъминлаш ва олий таълим муассасаларида ички аттестация жараёнларини илғор хориж тажрибаси асосида сифатли ташкил этиш мақсадида “Shbeeman” халқаро консалтинг компанияси танлаб олинди.\nНега ушбу консалтинг компания танланди? Сабаби, улар хориждаги топ мингталикка кирган олий таълим муассасаларида таълим сифатини таъминлаш тизимини жорий этган, улардаги таълим сифатини ошириш орқали кучли рейтингларда ўрин олишларини таъминлаган. Улар келгуси 3 йилда юртимизда олий таълим тизимини, хусусан, ҳар бир олий таълим муассасасидаги таълим сифатини назорат қилиш механизмларини замонавий шаклларини яратади. Юртимизга келиб, ходимларни ўқитади, тажрибасини оширади.\nАгарда бизнинг таълим сифатимиз халқаро стандартларга мослаштирилса, талабаларга берадиган диплом хорижда ҳам тан олинади. Бу билан биз Ўзбекистоннинг рақобатбардошлигини оширамиз. Ана шунда биз нафақат хорижда ўқиб келганларнинг дипломини тан оламиз, балки хорижий талабларни ҳам кўпроқ жалб этамиз.\nТўғри ҳозир ҳам Ўзбекистонда берилган диплом деярли барча давлатларда тан олинади. Лекин, бу ҳужжатлар аксарият ҳолларда акдемик мақсадда тан олинмоқда, яъни таълим кейинги босқичларига ўтиш ўқишни давом эттириш учун. Меҳнат бозори эса тан олмаяпти, чунки ҳужжат эгасининг квалификациясига ишонмаяпти. Биз айнан бизнинг квалификацияларни тан олинишига эришимиз зарур. Яъни, 2-босқични битириб, хорижга борган талаба 3-курсдан ўқишини давом эттиришга эришишимиз керак. Ҳозирча хорижда бу борада бир қатор муаммоларга дуч келинмоқда.\nУшбу муаммоларни бартараф этиш ва таълим сифатини таъминлашнинг замонавий тизимини ишлаб чиқиш мақсадида Олий ва ўрта махсус таълим вазирлиги билан ҳамкорликда Жаҳон банки молиявий кўмаги остида “Олий таълимни модернизация қилиш” лойиҳаси доирасида олий таълим тизимида таълим сифатини таъминлашнинг янги институционал механизми ишлаб чиқилмоқда.


Президент Шавкат Мирзиёев раислигида навбатдаги видеоселектор йиғилиши ўтказилди.\nПрезидент Шавкат Мирзиёев видеоселектор йиғилишида яна бир бор халқимизга мурожаат қилиб, жумладан, шундай деди:\n– Ҳар биримиз ўзимиз, оиламиз, фарзандларимизнинг соғлиғи ва тақдири учун аввало ўзимиз масъул эканимизни чуқур англашимиз лозим. Шу муносабат билан халқ вакиллари бўлган депутатларимиздан, ижодкор зиёлиларимиз, ҳурматли журналистларимиз, маҳалла фаолларидан илтимос қиламан: пандемия даврида ҳар бир одамнинг шахсий масъулияти ҳақидаги тарғибот ишларини янада кучайтиришимиз керак.\nБиз пандемияни қачон енгамиз? Қачонки, ҳар бир одам ўзидаги бепарволикни енгса, ўзи, оиласи ва фарзандлари, бутун халқимиз ҳаётига масъулият билан қарайдиган бўлса.\nБиз шунга қодирмизми? Албатта, қодирмиз. Ишончим комил, бугунги вазиятнинг ўзи тақозо этаётган мана шундай ҳиссиёт ва қарашлар ҳар бир юртдошимизнинг қалби ва онгига чуқур кириб боради. Ва биз бу синовдан, албатта, муносиб ўтамиз, – дея таъкидлади Президент Шавкат Мирзиёев.\nМаълумки, 15 июль куни Тошкент шаҳри ва пойтахт вилоятида пандемияга қарши кураш борасидаги ишлар қаттиқ танқид қилиниб, аниқ вазифалар белгиланган эди. Бу борада кўрилган тезкор чора-тадбирлар бўйича бугун Тошкент шаҳри ҳокими, Бош прокурор ва бошқа мутасадди раҳбарлар ҳисобот берди.


ЎзА - 419 нафар ноқонуний ҳаракат қилган абитуриент имтиҳондан четлаштирилди\n08.08.2018 18:54 Чоп этиш версияси\n419 нафар ноқонуний ҳаракат қилган абитуриент имтиҳондан четлаштирилди\nАдолат қарор топаётгани боис кўпгина ёшларнинг ҳаётга қарашлари ўзгармоқда.\nТест – 2018 тадбирлари Қашқадарё вилоятида ҳам холис ҳамда ҳаққоний ўтмоқда. Эслатиб ўтамиз бу йил илк бор биопаспорт қурилмаларининг жорий этилгани жараённинг шаффофлигини таъминламоқда. Кенг ва ёруғ манежларда бир навбатда 1 минг 800 нафар абитуриент тест синовларидан ўтказилмоқда ва жараён бевосита 60 га яқин камералар кузатувида олиб борилмоқда.\n– Қашқадарё вилоятидаги олий таълим муассасаларига 1 августдан тест синовлари бошланди, – дейди Давлат тест маркази вилоят бўлими бошлиғи Беҳзод Жўраев. – 1-4 август кунлари Қарши муҳандислик-иқтисодиёт институтига ҳужжат топширган абитуриентларимиз тест синовларидан тўлиқ ўтказилди. Ушбу жараёнда 1 минг 600 дан зиёд абитуриентларимизга талабаликка тавсия қилиш натижалари эълон қилинди. Албатта, тест синовлари бўлиб ўтган куннинг эртасигаёқ абитуриентларимиз ўзларининг натижаларини билиб бормоқдалар. 5 августдан эътиборан ТАТУ Қарши филиали ва Қарши давлат университетига ҳужжат топширган абитуриентларга тест синовлари бошланди. Улар учун барча шароит ва қулайликлар яратилган.\nМаълумот ўрнида айтиш жоизки, 1-6 август кунлари бўлиб ўтган тест синовларида 26 минг 223 нафар абитуриент иштирок этиши белгиланган эди. Аммо кучли назорат ўрнатилгани боис ноқонуний ҳаракат қилган 419 нафар ёш имтиҳондан четлаштирилди. Адолат қарор топаётгани боис кўпгина ёшларнинг ҳаётга қарашлари ўзгармоқда. Анча йиллардан буён имтиҳон жараёнларидаги нохолисликлар туфайли талаба бўлиш бахтига эришолмай юрган билимдон ёшлар жорий йилда ҳеч қандай қийинчиликларсиз ўқишга қабул қилинмоқда.\n– Мана бу йил иккинчи бор ўқишга ҳужжат топширишим, – дейди Баҳром Омонов. – Ўтган йилдагидан камроқ натижа кўрсатган бўлсамда, талабалик бахтига эришдим. Тест синовлари жараёнида шаффофлик, адолат мезонлари юқори даражада таъминланган. Келажакда танлаган йўналишим нефть-газ соҳаси бўйича етук кадр бўлиб етишишни мақсад қилганман.\nДарҳақиқат, бу каби яратилган шарт-шароитлар ёш авлоднинг билим олишга бўлган иштиёқини янада ошишига хизмат қилади.\nТест – 2018 тадбирлари давом этмоқда.


Жанубий Корея - Ўзбекистон ўйини Теджон шаҳрида ўтади - Zamin.uz\n12:59 / 12.02.2015\n"Жунгдо илбо" интернет нашрининг ёзишича, 27 март кунига режалаштирилган Жанубий Корея - Ўзбекистон ўйини Теджон шаҳрида жойлашган "Tedjon World Cup stadium" стадионида бўлади. Бу ҳақда бугун Теджон шаҳар ҳокимияти маълум қилган.\nЎйин бошланиш вақтини эса жума иш кунига тўғри келганлиги туфайли 19:00-21:00 оралиғига белгилаш режалаштирилган. Жанубий Корея футбол ассцияцияси ушбу ўйингоҳда халқаро ўйинлар ўтказилганига анча вақт бўлганлиги туфайли Ўзбекистон билан ўйинни айнан шу ерда ўтказишга қарор қилган. Бу ўйингоҳда охирги марта бундан ўн йил аввал 2005 йил 31 июл куни Жанубий Корея - Хитой ўйини ўтказилган.\nБундан ташқари ушбу шаҳарнинг "Теджон Ситизен" клуби янги мавсумдан кей-лигада қатнашишини инобатга олиб, шаҳар аҳолисини стадионларга чақириш учун ўзига хос рағбат кўрсатиш ҳам мақсад қилинган.\nИнтернет нашри хабарига кўра, футбол ассоцияциясининг бу муруввати эвазига 27 март куни бўладиган ўйин харажатлари учун Теджон шаҳар ҳокимияти Жанубий Корея футбол ассоцияцияси ҳисоб рақамига 200 миллион вон (тахминан 180 минг АҚШ доллари) миқдоридаги пулни ўтказиб бериши лозим.\nМанба: www.stadion.uz “Замин” янгиликларини “Инстаграм”да кузатиб боринг\nЯнгиликлар » Спорт » Жанубий Корея - Ўзбекистон ўйини Теджон шаҳрида ўтади


Фориш туманида фуқаролар мурожаати самарали ҳал этилмоқда\nCана : 03-11-2018 / Жиззах янгиликлари, ОАВ, Фориш тонги / кўрилди: 69\nФориш туман «Қўлба» маҳалласида яшовчи меҳнат фахрийси Қайнар Тангриев бир неча йилдан буён ногиронлик гуруҳини ололмаётганди.\nЎзХДП туман кенгаши қошидаги жамоатчилик қабулхонасига амалий ёрдам сўраб мурожаат қилди. Партия фаоллари ва депутатлар кўмагида у 1-гуруҳ ногиронлигини олишга муваффақ бўлди.\n«Боғдон» маҳалласида яшовчи тўшакда ётиб қолган ногирон Умида Сайпуллаева олган нафақаси дори-дармонга етмаётгани, бу борада амалий ёрдам сўраб мурожаат қилган эди. Унинг мурожаати ҳам партия фаоллари ва депутатлар иштирокида ўрганиб чиқилиб, «Қизил Ярим Ой» жамияти туман бўлими орқали дори-дармон олиб берилди.\nКам таъминланган Дилноза Юсупова иш сўраб мурожаат қилганди, 3-сонли «Бойчечак» мактабгача таълим муассасасига ишга жойлашди.\nЖорий йилнинг ўтган ойлари давомида ЎзХДП туман кенгаши қошидаги жамоатчилик қабулхонасига жами 54 та мурожаатлар келиб тушган. Ушбу мурожаатлар тегишли ташкилотлар ҳамкорлигида ўрганилиб, ҳал этилишига эришилди.\nСиёсий партияни халққа яқинлаштирадиган, жамиятда таъсир кучини оширадиган энг муҳим масала – электорат манфаатини самарали ҳимоя қилишдир. Шу боис партия тизимида фаолият кўрсатаётган жамоатчилик қабулхонаси имкониятидан тўлақонли фойдаланишга интиляпти.\nФориш туманида ерга эгалик ҳуқуқи берилди\nЖиззахда ижтимоий ҳимояга муҳтож оилага дори-дармон берилди\nO`zLiDeP Мирзачўл туманида сайёр қабул ўтказди


Уч йилда аҳолининг 95,5 фоизи газ билан таъминланади\nЖанубий Қозоғистон вилоятида 2021 йилга бориб аҳолининг 95,5 фоизи газ билан таъминланади. Бу тахмин 2017-2021 йилларга мўлжалланган вилоят аҳоли манзилларини газлаштиришнинг режаси асосида амалга ошади. Бу ҳақда вилоят ҳокимлигида ўтган навбатдаги йиғилишда вилоят энергетика ва уй-жой коммунал хўжалиги бошқармасининг раҳбари М. Мараим маълум қилди.\n– Вилоят аҳолиси йилига 1,1 млрд. кубометр табиий газдан фойдаланади. (840 млн. кубометр қиш, 293 млн. кубометр ёз мавсумида). Минтақамиз табиий газ билан 3 йўналиш бўйича таъминланади. Улар: Ўзбекистон Республикасининг “Газли-Шимкент” ва “БГР-ТБА” магистрал газ қувурлари, маҳаллий “Бейнеу-Бозай-Ақбулақ” магистрал газ қувури, Туркманистон Республикасининг “Қозоғистон-Хитой” транзит магистрал газ қувурлари, – деди Марғулан Зулхарнайули.\nБундан ташқари, бошқарма раҳбари Шимкент шаҳрида 509та иншоот газ қувурларини ҳимоя қилиш ҳудудига яқин жойлашганини етказди.\nБу ўз навбатида шу атрофдаги бинолар ва турғунларнинг ҳаётига катта хавф туғдирмоқда.\nЙиғилишда сўз олган вилоят ҳокими биринчи навбатда иситиш мавсумига тайёргарлик ишларини янада пухталаб, фавқулодда вазиятлар юз беришининг олдини олишни юклади.\n– Шимкент шаҳрининг қишки мавсумга тайёргарлик ишлари тўлиқ назоратда бўлиши керак. Шунингдек, фавқулодда вазиятларнинг олдини олишга эътибор қаратиш зарур. Газ ускуналари хавфсизлигини текширадиган техник назорат бўлими қурилиши керак, – деди ҳоким.\nАҳолининг хавфсизлиги асосий эътиборда бўлиши кераклигини таъкидлаган минтақа раҳбари ҳар бир раҳбар ўз вазифасини тўлақонли бажаришини талаб этишини билдирди.\nМинтақа раҳбари Сариоғоч, Мақтаарал, Тўлебий туманларида қатор мактабларнинг иситиш тизимини газга ўтказиш бўйича мазкур ҳокимликларда махсус комиссия тузиб, назорат қилишни топширди.\nКўмир нархини барқарорлаштириш бўйича бошқарма томонидан кенг қамровли ишлар юритилиб, Майкўбе кўмирининг 1 тоннасини 12500 тенгега, Шубаркул кўмирини 13 минг тенгегача пасайтиришга эришилди.\nМ. АБДУРАИМОВА, 2017-10-25, 19:26 203


Latifa.uz — Бир ҳоким халқни олдига чиқиб: — Ҳурматли ҳамшаҳарлар! Бундан бир йил олдин ҳам яхши яшаганмиз, ҳозир ҳам яхши яшаяпмиз, бундан кейин ҳам яхши яшаймиз! – деса, халқ орасида: — Бизлар-чи??? – деган савол бўпти.\nБир ҳоким халқни олдига чиқиб:\n— Ҳурматли ҳамшаҳарлар! Бундан бир йил олдин ҳам яхши яшаганмиз, ҳозир ҳам яхши яшаяпмиз, бундан кейин ҳам яхши яшаймиз! – деса, халқ орасида:\n— Бизлар-чи??? – деган савол бўпти.\n#Қора-юмор #Ўзбекона #Бошлиқлар #Ҳақиқат-адолат


Бир рубобнинг икки тори...\nС начала работы biznes-daily.uz 8 069 327\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" Бир рубобнинг икки тори...\nХўжанд шаҳрида ҳар йили ташкил этиладиган халқаро савдо ярмаркасида иштирок этиш учун мутасаддилар ўзбекистонлик бир нечта журналистлар қатори каминани ҳам таклиф этишди. Белгиланган куни Бекобод шаҳри ва Сўғд вилояти чегарасидан ҳеч бир тўсиқларсиз, айтиш мумкинки, бир зумда ўтиб олдик. Хаёлимда “роса овора бўламиз, текшириб хунобимизни чиқаришса керак”, деган ўй кечганидан хижолат ҳам бўлдим.\nСўнгги вақтларда ўзаро муносабатларда улкан ўзгаришлар кузатилмоқда, халқларимиз ўртасидаги алоқалар, борди-келдилар янгича мазмун касб эта бошлади. Азалий дўстлик абадий дўстликка айланди. Ойдинлашдики, бундай дўстликка қадам босиб бўлмас сарҳадлару темир тўсиқли чегараларнинг асло кераги йўқ экан. Ўзбекистон ва Тожикистон Президентлари Шавкат Мирзиёев ҳамда Имомали Раҳмоннинг саъй-ҳаракатлари билан амалга оширилаётган ишлар халқларимиз учун узоқ кутилган лаҳзаларни тақдим этмоқда. Шу йилнинг 1 март санасида ортиқча расмиятчиликлар бекор қилинди. Бир-бири билан қон-қардош, қуда-анда бўлиб кетган ён қўшни – жон қўшнилар эндиликда ҳеч бир ортиқча тўсиқ ва оворагарчиликларсиз борди-келди қиладиган бўлишди.\nБекобод шаҳри билан Сўғд вилоятини бир ариқ ва бир тепалик ажратиб туради, холос. Бир пайтлар бу икки ҳудуднинг ҳатто бозори ҳам, мозори ҳам бир бўлган. Қуда-анда, қариндошчилик ришталари эса асрларга бориб тақалади.\n– Сўз билан тасвирлаш қийин, қойил қолдим, – дейди чегара ҳудудини биз билан ёнма-ён кесиб ўтаётган фуқаро Нишона Набиева. – Ўн беш йил деганда Бекободда истиқомат қилаётган укамни кўриб келиш бахтига муяссар бўлдим. Бизни дўстларимиз, қариндош-уруғлар кўзларида севинч ёшлари билан, қучоқ очиб кутиб олишди. “Бўлар экан-ку, шу хайрли ишларнинг бошида турганлар барака топсинлар, ҳамиша соғу саломат бўлсинлар”, дейишди.\n– Яратганга шукур, чегара постидаги қулайликлардан фойдаланиб, Ўратепага икки марта бориб келдим, – дейди меҳнат фахрийси Ҳабибулло Нуриллаев. – Постдан ўтиш жараёнида ҳеч қандай қийинчиликларга дуч келмадим. Ҳар икки томон назоратчилари хушмуомалалик ва ўзига хос тавозе билан кузатиб қўйишди. Икки келиним Тожикистондан. Улар ота-оналарини кўриб келишга жуда қийналарди. Мана, энди бемалол бориб келишяпти. Қудаларим ҳам тез-тез келиб турадиган бўлишди. Бундан жуда хурсандман, бошим осмонда.\nАлбатта, чегара постига яқин бўлган ҳудуддан ўтар экансиз, бундай миннатдорлик сўзларига, одамлардаги розилик кайфиятига кўп бор дуч келиш мумкин. Улар бугунги ўзгаришлардан, кечаётган воқеалардан доимо хабардор. Уларнинг хурсандчиликлари шундоқ юз-кўзларидан билиниб турибди.\nСўғд вилояти маркази Хўжанд шаҳри ўзининг чиройли безатилган кўчалари, сўлим табиати, дилкаш ва меҳнаткаш одамлари билан йирик анжуман иштирокчиларини қизғин қутлаганча кутиб олди. Кўҳна тарихга эга Хўжанд шаҳри Фарғона водийси ва Буюк Ипак йўлининг ажралмас қисми саналади. Умуман, мамлакатнинг энг йирик ҳудуди – Сўғд вилояти Тожикистон иқтисодий-ижтимоий-маданий ҳаётида муҳим ўрин тутади. Вилоятнинг ишлаб чиқариш салоҳияти улкан. Буни “Сўғд вилояти – имкониятлар водийси” шиори остида бўлиб ўтган “Сўғд 2018” – V халқаро савдо ярмаркаси яна бир бор кўрсатиб берди.\nХалқаро тадбирда Тожикистон ва хорижий давлатлар тадбиркорлари ўзаро ўнлаб савдо-ҳамкорлик шартномаларини имзолашди. Икки кун давом этган мазкур ярмаркада дунёнинг 10 дан ортиқ мамлакатидан келган 200 нафардан зиёд тадбиркор иштирок этди. Савдо ярмаркасининг очилиш маросимида Сўғд вилояти раиси Ражаббой Аҳмадзода барча иштирокчиларга омад тилаб, бундай халқаро тадбирлар давлатлараро иқтисодий ҳамкорликни мустаҳкамлашда муҳим аҳамият касб этишини таъкидлаб ўтди.\n– Ярмаркани ташкил этишдан асосий мақсад халқаро савдони тараққий эттириш, четга товар чиқаришни кўпайтириш, узоқ ва яқин хорижий мамлакатлар билан икки томонлама фойдали алоқаларни йўлга қўйиш, инвесторлар маблағларини жалб этиш ва замонавий технологияларни киритишдан иборатдир, – деди Р.Аҳмадзода. – Бу ярмарка аллақачон давлатлар орасида нуфузга эга бўлиб, борган сайин анъанавий тус олмоқда ва нафақат Сўғд вилоятининг, балки бутун мамлакат иқтисодий ҳаётининг ажралмас қисмига айланиб улгурди.\nАнъанага айланган ушбу тадбирнинг очилиш маросимида иштирокчи давлатларнинг минтақалардаги вакиллари, дипломатик ва савдо корпуслари вакиллари ҳамда халқаро ташкилотлар мутасаддилари ҳам иштирок этдилар.\n– Ўтган йили илк бор ўзбекистонлик ишбилармонлар ҳам 32 та корхона билан мазкур ярмаркада иштирокларини бошлаган эдилар, – деди биз билан суҳбатда Савдо-саноат палатаси Тошкент вилояти бошқармаси бошлиғи ўринбосари Дилшод Менглиев. – Бу йил эса Хўжандда ўз маҳсулотларини намойиш этишни истаган корхоналар сони 40 тадан ошди. Мамлакатимиз ишбилармонлари маиший техника, тўқимачилик, озиқ-овқат маҳсулотлари, саноат моллари, маиший кимё, полиграфия маҳсулотлари билан қатнашдилар. Бу каби тадбирлар халқларимизнинг савдо-сотиқ ҳамкорлигини ривожлантиришда муҳим ўрин тутади. Ярмарка жараёнида икки қўшни мамлакат тадбиркорлари қатор ўзаро манфаатли шартномалар имзоладилар.\n– Бизнинг корхонамиз 2008 йилда фаолият бошлаган ва замонавий, юқори сифатли қадоқлаш AD*STAR қопларини ишлаб чиқаришга ихтисослашган, – дейди “UzPolitex Holding” тижорат директори Бекзод Воисов. – Мазкур қоплар, асосан, цемент, гипс ва бошқа шу каби қурилиш материалларини қадоқлашда зарур маҳсулот ҳисобланади. Тожикистондаги кўргазмада иштирок этишимиз бизга ҳамкорлик борасида янги имкониятлар эшигини очишига ишонамиз.\nХалқаро ярмарка кунлари ўзбекистонлик ишбилармонларнинг стендлари харидорлар билан гавжум бўлди. Умуман олганда, маҳаллий корхоналар, асосан, озиқ-овқат маҳсулотлари билан қатнашган бўлса, ҳамюртларимиз саноат маҳсулотларини намойиш этишди ва стендларимиз барчада бирдек қизиқиш уйғотди.\n– Жамиятимиз мамлакатимизда етиштирилган пахтадан тайёрланган матоларни Ҳиндистондан келтирилган замонавий ускуналар ёрдамида қайта ишлайдиган йирик мажмуага эга, – дейди Самарқанд вилоятида фаолият юритувчи “NurSam-Tex” МЧЖ директори Ғофиржон Ҳафизов. – Турли ўлчамдаги матоларни бўяш, ранг ва жило бериш, гул безакларини босиш билан шуғулланамиз. Кунига 30 минг метр атрофида газламага ишлов берамиз. Ургут шаҳрида истиқомат қиладиган 60 кишини иш билан таъминлаганмиз. Маҳсулотларимиз Россия ва Қозоғистонга экспорт қилинади. Бугун Тожикистон бозорига ҳам кириб, ўз харидорларимизни топиш сари дастлабки қадамни қўйдик.\nТадбир давомида, жумладан, “Фарғона водийси мева-сабзавотларининг янги бозорларга чиқиш истиқболлари, анъана ва имкониятлар” мавзуида ишбилармонлар форуми, “Фарғона водийсида умумий туризм йўналишида лойиҳалар” ҳамда Сўғд вилоятининг инвестицион салоҳиятига бағишланган тақдимотлар ўтказилди.\nСамарали кечган сафаримиз давомида кўплаб яхши инсонлар билан танишдик, дўстлашдик. Россиялик, қозоғистонлик, тожикистонлик ҳамкасбларимиз билан ҳамжиҳатликда ишладик. Ўзаро фикр, тажриба алмашдик, самимий муносабат, юксак меҳмондўстликка гувоҳ бўлдик.\n– Ўзбекистонда сон жиҳатидан тожиклар ўзбеклардан кейинги иккинчи, Тожикистонда эса ўзбеклар тожиклардан кейинги иккинчи миллат ҳисобланади, – дейди маҳаллий журналист-сиёсатшунос Негматулло Мирсаидов. – Ўзбеклар ва тожиклар, асосан, тил жиҳатидангина фарқланади. Дунёда икки тил оиласига мансуб тилларда сўзлашувчи икки халқнинг бу қадар бир-бирига яқинлашиб кетганлиги ҳодисаси учрамаса керак. Бошқа барча жиҳатларимиз, яъни турмуш тарзимиз, кийимларимиз, овқатларимиз, мусиқамиз, рақсларимиз, оилавий анъаналаримиз жуда-жуда ўхшаш.\n– Ўтмиши минг йилликларга бориб тақаладиган ўзбек ва тожик халқларининг кўпчилик ҳавас билан қарайдиган ажойиб тарихи бор, – деди ўзбек тилида чоп этиладиган “Сўғд ҳақиқати” вилоят газетаси журналисти Облоқул Мусоев. – Қолаверса, маданият, адабиёт ва санъат бобида доимо улар бир-бирини тўлдириб келган. Жомий ва Навоий, Ғафур Ғулом ва Мирзо Турсунзода, Абдулла Орипов ва Лойиқ Шералининг дўстлиги, эл севган ҳофизлар Шерали Жўраев ва Жўрабек Муродовнинг ҳамиша жўровоз бўлиб куйлаб келаётгани ҳақида китоблар битилса арзийди.\nМарказий Осиёда ўзбек, қозоқ, тожик, туркман, қирғиз ва қорақалпоқ каби олтита туб миллат истиқомат қилади. Бу миллатларнинг бештаси туркий тилда сўзлашади, биттаси форсий тилда. Лекин ана шу форсийзабон тожикларга энг яқин миллат ўзбеклардир. Ҳар қанча такрор бўлмасин, яна айтамиз, Ўзбекистон билан Тожикистонни умумий тарих, узвий маънавий қадриятлар боғлаб туради. Икки халқ азалдан бир дарёдан сув ичган, қариндошлик ришталари билан боғланган. Бизни икки тилда гаплашувчи бир халқ дейишади. Азалий қўшничилик ва ўзаро ҳурмат анъаналари икки давлат ўртасидаги муносабатларнинг мустаҳкам асоси бўлиб хизмат қилади.\nТошкент – Хўжанд – Тошкент.


ЖАҲЛГА ЭРК БЕРИБ “жиноятчи” деган ном олди » Иштихон овози газетаси\nШаҳобиддин (мақоладаги исм-шарифлар ўзгартирилган) кечки пайт ариқдан сув тўлиб оқаётганини кўриб помидор кўчати экилган ерини суғоришга киришди. Пайкал сувга тўлай деб қолганида фермер хўжалиги ишчиси келиб қолди.\n-Нега сувни бўғиб қўйдинг? - деди у ариқдаги дамбани очишга киришиб. - Мен хўжаликнинг буғдойини суғораяпман-ку!\n- Ака, озгина қолди суғориб олай кўчатлар жуда чанқаган,- деди Шаҳобиддин илтимос оҳангида.\n-Йўқ, аввал буғдойзор тўлади, кейин сенинг томорқанг суғорилади.\nБу кескин гап Шаҳобиддинга қаттиқ ботди. Икки ўртадаги жанжал фермер хўжалиги ишчисининг саломатлиги учун хавфли оғир тан жароҳати олиши билан тугади. Жанжални эшитиб югуриб келган Шаҳобиддиннинг онаси уни уриша-уриша уйига олиб кетди. Бошқалар эса “Тез ёрдам” чақиришди.\nСуд йиғилишида воқеа атрофлича таҳлил қилинар экан, Шаҳобиддин жаҳлга эрк бериб хато қилганини тан олди. Аммо, бу хатоси учун у энди тўрт йил озодликни чеклаш жазосини ўташга мажбур.\nжиноят ишлари бўйича Иштихон туман суди раиси.\nПомидор куясига қарши курашиш бўйича тавсиялар\n22 авг, 10:40\nСУДЛАР АДОЛАТ ҚАРОР ТОПАДИГАН МАСКАНГА АЙЛАНИШИ КЕРАК\nЙЎЛ ЎЗБОШИМЧАЛИК БИЛАН ЭГАЛЛАНГАН!\nХОНАДОН ТОЗАЛИГИ КИМГА КЕРАК?\nМОСКВА, ҚИЗИЛ МАЙДОН, ҒАЛАБАНИНГ 75 ЙИЛЛИГИ – ИШТИХОНЛИК ШАКИР ХАИРОВ ИШТИРОК ЭТДИ!\nИШТИХОНДА БИР АЁЛГА ЕТТИ НАФАР “ЗЎРАВОН” ТАЗЙИҚ ЎТКАЗМОҚЧИ БЎЛДИ


С начала работы biznes-daily.uz 11 858 847\n“Ko`chmas mulk savdo xizmati” МЧЖ томонидан ташкил этилган очиқ аукцион савдога Ўзбекистон Республикаси ТИФ Миллий банки қошидаги “НБУ Бунёдкор инвест” МЧЖнинг 2020 йил 24 февралдаги 209-буюртманомасига асосан, қуйидаги кўчмас мулк қўйилмоқда:\n1. Тошкент вилояти, Янгийўл туманида жойлашган, умумий майдони 21500 кв.метр, қурилиш ости майдони 3303,53 кв.метр, 6 та литердан иборат, 2 қаватли Ихтисослашган Янгийўл деҳқон бозори мажмуаси. Бошланғич баҳоси – 5 737 565 780 сўм.\nАукцион савдо 2020 йил 28 февраль куни соат 11.00 да Тошкент шаҳри, Мирзо Улуғбек тумани, Ҳамид Олимжон кўчаси, 13-а уйда бўлиб ўтади. Аукцион савдода иштирок этиш учун аризалар расмий иш кунлари соат 10.00 дан 16.00 гача қабул қилинади (13.00 дан 14.00 гача тушлик). Аризаларни қабул қилиш аукцион ўтказилиши белгиланган кундан бир иш куни олдин соат 18.00 да тўхтатилади.\nЮқоридаги кўчмас мулк муддатли бўлиб тўлаш шарти билан 5 (беш) банк иш куни ичида сотувчи билан тегишли мулк қийматини 5 йил муддатга бўлиб тўлаш шартлари асосида олди-сотди шартномасини тузиш мажбурияти юклатилади. Шунингдек, юқоридаги кўчмас мулк 2020 йил 28 февраль куни сотилмаган тақдирда 2020 йил 31 декабрга қадар ҳафтанинг ҳар душанба, чоршанба ва жума кунлари соат 11.00 дан бошлаб ўтказилади.\nТалабгорлар мулкнинг 1 фоизидан кам бўлмаган миқдорда закалат пулини “Ko`chmas mulk savdo xizmati” МЧЖнинг “Даврбанк” ХАТБ Олмазор тумани филиалидаги ҳ/р: 22604000204920609001, МФО 01121, СТИР 207122519 га савдода иштирок этиш учун ариза топширгунга қадар тўлашлари шарт.


36920 Ўқиш режими + -\nИслом ақл билан мулоқат қилади. Унга мурожаат қилади. Aқли йўқнинг дини ҳам йўқ, дейишади. Aммо ақлнинг ҳам маълум бир чегараси бор. Ойга сунъий йўлдош юборишади, аммо “Руҳ нима, у қандай қилиб жисмдан ажралади, айрилгач, қаерга кетади?” каби саволлар олдида чорасиз, сўзсиз қолишади. Ислом ақлнинг йўлини очади, лекин унга ақл ета оладиган чегарани кўрсатишни ҳам назардан четда қолдирмайди. “Бу иш фақат сен билан ҳам, сенсиз ҳам бўлмайди, эй ақл!” дейди.\nБузилмаган ягона китоб\nИслом башариятни инсон қўли тегмаган, бирон ояти ўзгартирилмаган Китобга ишонишга, у асосида яшашга чақиради. Сўнгги пайғамбарнинг ҳаётига доир ҳар бир нарсани санад силсиласи орқали ривоят қилиб, ўқувчиларга 14 аср олдинги ҳаётда яшаётгандек ҳақиқатни англашни ва Унга ишониш имконини беради.\nСаводул аъзам айни қароргоҳда\nУмматнинг 90 фоизи ақидада ашъарий ва мотурудий, амалда эса ҳанафий, моликий, шофиъий ва ҳанбалийлардан иборат. Ҳар бир мусулмон иккинчисининг орқасида туриб намоз ўқийди. Бир-бирларига нисбатан хусумат қилмайди, биродарига чоҳ қазимайди. Муҳими ихтилоф қилмайди. Инсонларга ёрдам қўлини чўзганда ҳам “бу мотурудий”, “бу ашъарий” дея айирмачилик қилмайди.\nНима учун сўз ҳам, ҳукм ҳам Исломники?!\nАллоҳ азза ва жалла инсониятга юборган энг охирги дин Исломдир. Маккадаги талончилик тузумига бу дин қарши чиқди. Кисро ва Византия империяларини тарих саҳнасидан бу дин ўчирди. Инсонларни бидъат-хурофотлардан илм-маърифатнинг мунаввар уфқига бу дин етаклади. Тана каби ақл ва эътиқоднинг ҳам қулга айлантирилишига бу дин барҳам берди. Сиёсатда Абу Бакр, Умар, Усмон, Али, Умар ибн Абдулазиз, Салоҳиддин Айюбий, Фотиҳ каби шахсларни ҳам бу дин етиштириб чиқарди. Илм, ахлоқ ва фазилат эгаси бўлмиш олим, мутафаккир ва мураббийларни ҳам айнан бу дин тарбиялади.\nБутун дунёнинг барча қароқчи тузумлари бу дин билан курашди. Ислом мазлумларни, қулларни мудофаа қилди. Шу боис ҳам, ўз мартабасидан маҳрум бўлганлар кеча Абу Жаҳл, Византия, Кисро, салбчилик ва мўғил бўлиб ҳужум қилганидек, бугун ҳам янги салбчилар иттифоқи номи остида Ислом билан курашишмоқда. Асримиздаги бу курашнинг саодат асридаги курашдан ягона фарқи бугун мунофиқларнинг ҳам Макка кофирларидек фаол бўлишларидир.\nИсломни ташқи куч билан мағлуб қилиб бўлмаслигини тушунишгач, ҳар асрда бўлганидек, ислоҳ қилиш шиори остида фасод қилувчилар билан динга ҳужум қилишади. Усмонли давлатининг сўнгги йиллари ва жумҳуриятнинг биринчи ярмида мусулмонларга нисбатан ишлатилган ҳақоратомуз сўзлар айнан мазкур ислоҳотчи хоинлар томонидан ишлатилди. Шайтон бир мақсадда турли тоифалардан фойдаланди, ўшалар билан фаолият юритди.\nДунёга қайтадан ҳокимлик\nИслоҳотчилар ҳам шайтондан олган вазифаларини садоқат билан, бир асрдан буён ҳар томондан ҳужумга учраётган ва бўхтонлар қилинаётган уламоларга, гўёки Ислом дунёсини улар бошқараётгандек, ҳужум қилишди. Ислоҳотчилар ҳам ижтимоий тармоқдаги шахсларни ҳамда жамиятлари билан энг катта таҳдид деб кўрилган аҳли суннатни масхаралаш ва ерга уришни давом эттириб келишади. Бир лаҳза умматнинг масалаларини улар ёзган, режа қилган нарсалардан иборат деб ўйласангиз, Сурия, Миср, Ироқ ва Яманнинг бу ҳолга келишига ёки Ироқ, Сурия, Яман ва Ливияда қатлиом қилинишига Глобал Кучлар, БМТ, Евроиттифоқ, Эрон, Россия ва АҚШ эмас, олимлар айбдор деган нотўғри фикрга келиб қоласиз. Бу тоифадагиларнинг ўз суҳбат ва мақолаларида тинмай мусулмонларни танқид қилиб, империалист Ғарб билан бирор марта ҳам зиддиятга дуч келмаганини кўрганингизда, уларнинг кофирлар ташқаридан ҳужум қилиб енголмаган Исломни ичкаридан енгмоқчи бўлган лайчалар, ғофиллар гуруҳи эканлигини тушуниб етасиз. Улар қанчалик Исломни тўсишда қатъий бўлсалар, Аллоҳ ҳам Ўз нурини тугал қилишда қатъийдир. Ҳеч қандай иттифоқ Исломнинг қайтадан дунёга ҳукмрон бўлишига тўсқинлик қилолмайди.\n20:07 / 15 январь 1050\n20:00 / 03.08.2020 1322\n17:09 / 10.06.2020 683\n15:08 / 24.01.2020 6191


БМТ Хавфсизлик кенгаши Афғонистондаги миссиясини бир йилга узайтирди\n09:41 / 18.03.2017\nБМТ Хавфсизлик кенгаши БМТнинг Афғонистонга кўмак кўрсатиш бўйича миссиясини (МООНСА) яна бир йилга – 2018 йил 17 мартгача узайтирди. Бу ҳақда ТАСС ахборот агентлиги хабар бермоқда.\nБМТда таъкидланишича, Афғонистонда халқаро кучларнинг мавжудлиги "Афғонистонга хавфсизлик, давлат бошқаруви ва ривожланиш соҳаларида ўз зиммасига тўлиқ ҳажмда етакчи роль ва жавобгарликни олишига кўмак беради".\nБМТ Хавфсизлик кенгаши аъзолари МООНСА ва БМТ бош котибининг Афғонистондаги махсус вакили Тадамичи Ямамотога афғон ҳукуматига "ривожланиш ва давлат бошқаруви соҳаларидаги устувор вазифаларда" кўмак кўрсатишга алоҳида эътибор қаратишни топширди.\nБундан ташқари, миссияга Афғонистонда бўлиб ўтадиган парламент сайловларини ташкиллаштиришда ёрдам бериш, гуманитар операцияларни бошқариш ва афғон ҳукумати ва ноҳукумат ташкилотлари билан инсон ҳуқуқлари соҳасидаги вазиятни кузатишда ҳамкорлик қилиш вазифаси юклатилди.\nАфғонистон БМТ Хавфсизлик кенгаши МООНСА


АҚШ ва «Толибон»нинг навбатдаги музокаралари натижасиз...\n13.08.2019 07:32 0 1670\nАҚШ ва «Толибон» ҳаракат ўртасида олиб борилаётган музокараларнинг навбатдаги доираси натижасиз якунланди. Кейинги музокаралар қачон бошланиши эса ҳозирча номаълум. Бу ҳақда Azon хабар бериб ўтди.\nМузокаралар ўтган йили Қатарда бошланган эди. АҚШ толиблардан ҳужумларни тўхтатишни ва Афғонистон ҳукумати билан тўғридан-тўғри музокара бошлашни истамоқда. «Толибон»нинг талаби эса хорижлик аскарларнинг Афғонистонни тарк этиши.\nАҚШ ва «Толибон» ўртасидаги музокараларда Афғонистон ҳукумати иштирок этмаяпти.


Шайх хазратлари арабий илмлар, фароиз ва диний илмларни оталаридан таълим олдилар. Қуръони каримни эса мактабда ёд олишни бошлаб, санавий босқичда тўла ёд олиб битирдилар.\nШайх жанобларини ақлларини танишлари биланоқ Суриянинг катта олимларидан сабоқ олиб, илмга муҳаббат руҳида улғайдилар.\nЭнг кўзга кўринган устозларидан:\n3) Фазилатли шайх Муҳаммад Саид Идлабий\n1952-йили олий баҳолар билан шариат факултети дипломини қўлга киритдилар.\n1955-йилдан 1962-йилгача саккиз йил мобайнида, Ҳалабдаги санавий мактабида “Исломий маданият” моддасидан дарс бердилар.\nШайх жанобларини Суриянинг таълим вазирлиги томонидан Саудия араб мамлакатига шартнома асосида Маакаи мукаррамадаги университетнинг тарбия, Исломий фанлар, шариат факултетига дарс бериш учун юборилди. Шайх жаноблари юборилганларга бошлиқ бўлиб бордилар. Ўша ерда 28 йилга яқин дарс бердилар. Бу узоқ муддатда қўлларидан университетнинг ҳозирдаги катта устозлари ҳам битириб чиқишди.\nМударрислик вазифасидан кейин шайх жаноблари Бутун Ислом олами робитаси ташкилоти қошидаги «Қуръон ва суннатдаги илмий мўъжизалар” ҳайъатида маслаҳатчи вазифасида ишладилар. Таълиф ва илмий баҳсни бошлашдан олдин бир неча йил ана шу вазифада қолдилар.\nМасалан: Маккаи мукаррамадаги масжидул ҳаромда кунлик дарс ва мавсумий фатво. Шунингдек Жидда шаҳридаги масжидларнинг бирида ҳафтада бир марта тафсирдан дарс. Ушбу дарс саккиз йилдан бери давом этиб, тахминан Қуръонни учдан икки қисми тамомланди. У дарслар кассеталарга ёзиб борилмоқда. Бундан ташқари шайх жаноблари телевизорда намойиш этилиши учун Қуръонни мукаммал ҳолда тафсир қилганлар. У дарс 600 сериялик барнома бўлиб, икки йил мобайнида, яъни 1419-ҳижрий, 1999-мелодий йили охирига етди.\nАллоҳ бу зотни ҳифзу-ҳимоясида сақласин.


30 кишилик дафн маросими. Қироллик Шаҳзода Филиппни сўнгги манзилга қандай кузатади? | Qalampir.uz\n30 кишилик дафн маросими. Қироллик Шаҳзода Филиппни сўнгги манзилга қандай кузатади?\nТаҳлил\t10 Апрель 21:09 8705\nКеча, 9 апрель куни Виндзор қасрида Буюк Британия ва Шимолий Ирландия Қироличаси Елизавета II нинг турмуш ўртоғи Филипп 99 ёшида вафот этди. Айни вақтда нафақат Қироллик оиласи, балки бутун мамлакат қайғуда. Аллақачон, давлат байроғи флагштокдан туширилган.\nАслида бундай фавқулотда ҳолатлар учун Буюк Британияда олдиндан тайёргарлик ва режа мавжуд бўлади. Бироқ, пандемия туфайли мамлакатда коронавируснинг тарқалишига қарши ўрнатилган чоралар ҳали ҳам кучда. Бу эса Ҳукумат учун шаҳзода Филипп билан ҳайрлашув маросимини ташкиллаштиришда қийинчилик туғдириши аниқ. Хўш, Британия Қироллик оиласида дафн маросими қандай ўтиши кутилмоқда?\nЮқорида қайд этилганидек, Буюк Британияда бундай фавқулодда вазиятлар учун алоҳида режа тузилади. Шаҳзода Филиппнинг ўлими ҳам бундан мустасно эмас. Букингем саройида шаҳзода вафоти учун тайёрланган режа Эдинбургдаги кўприк сингари “Форт Бридж” номини олган.\nШаҳзода Филиппнинг дафн маросими малика Диананики каби Ҳукумат томонидан юқори даражада, Қироллик оиласига мос равишда ўтказилиши мумкин эди. Бироқ, 2013 йилда Филиппнинг ўзи бундай ҳашаматдан воз кечган. Эдинбург герцоги бундай шов-шув ва дабдабали видолашув маросимини ташкил этишда расмийларнинг бир қатор қийинчиликлардан ўтишини истамаслигини маълум қилган.\n“The Times” газетасининг тахмин қилишича, дафн маросимига қадар жасад Сент-Жеймс саройидаги Қироллик черковида сақланади. Тобут оила аъзоларидан ташқари, ҳамма учун ёпиқ бўлади.\nФото: Сент-Жеймс саройидаги Қироллик черкови\nВидолашув маросими қандай кечади ва шаҳзода қаерга дафн этилади?\n“The Independent” нашрининг ёзишича, шаҳзода Филиппни дафн этиш маросими Виндзор қасридаги муқаддас Георгий черковида бўлиб ўтади. Ушбу черковда 2018 йил май ойида герцог Филиппнинг набираси шаҳзода Гарри ва Меган Марклнинг тўйи бўлиб ўтганди.\n“Business Insider”га кўра, дафн маросими камтарона руҳда ўтказилади. Шаҳзоданинг вафотидан олдин маълум қилган илтимосига биноан, ушбу маросимга фақат оила аъзолари, дўстлари ва Ҳамдўстлик мамлакатларидан давлат раҳбарлари таклиф қилинади.\nФото: Букингем саройининг олд қисми\nBBC’нинг ёзишича, коронавирус чекловлари меҳмонлар сонига ҳам таъсир қилади. Ҳозир Британияда дафн маросимига 30 кишига қадар рухсат берилмоқда. Худди шу сабабга кўра, Букингем саройи атрофида одамлар тўплана бошлагач, шаҳзоданинг вафоти борасидаги дарвозага илиб қўйилган анъанавий белги олиб ташланди.\n“The Independent” нашрининг ёзишича, шаҳзода Филипп Виндзор қалъаси ҳудудидаги Фрогмор боғларида дафн этилишини сўраган. Ушбу боғга 1837-1901 йилларда ҳукмронлик қилган Буюк Британиянинг собиқ Қироличаси Виктория дафн этилган.\nФото: Фрогмор боғи\nШаҳзода Филиппнинг ўлими Буюк Британия ҳаётига қандай таъсир қилади?\nҲурмат белгиси сифатида Буюк Британия ва Ҳамдўстлик давлатлари бўйлаб давлат байроқлари туширилади. Бу қароргоҳдаги қироллик меъёрларига таъсир қилмайди ва байроқлар туширилмайди. Чунки улар монархиянинг давомийлигини рамзий маънода англатади ва фақат қирол ёки қиролича вафот этган тақдирда тушурилади.\nБуюк Британия Парламенти аъзолари қора галстук ёки қора қўлбоғич боғлаб олади.\nҚиролича Елизавета II расмий саккиз кунлик мотам кунига киради. Бу вақт давомида Қиролича қонунларни маъқулламайди ва давлат ишларида қатнашмайди. Мотамнинг яна бир даври 30 кун давом этади. Фақат ушбу муддатдан сўнг, Қиролича ўз давлат мажбуриятларига тўлиқ қайтиши мумкин бўлади.\nТарихда Британия Қироличалари узоқроқ мотам тутган ҳолатлар ҳам бўлган. Масалан, Қиролича Виктория умр йўлдоши вафот этганида 40 йил ҳеч нарсага аралашмай, танҳо ҳаёт кечирган.\n2017 йил март ойида “The Guardian” Буюк Британия Қироличаси Елизавета II вафот этган тақдирда ҳокимият учун ҳаракатлар режасини эълон қилганди. Нашрга кўра, Қиролича ҳаётининг сўнгги соатларини шифокорлар ва қариндошлар билан ўтказади. Шаҳзода Чарлз эса қирол бўлади. Ўлим ҳақида “Лондон кўприги қулаб тушди” коди ёрдамида хабар бериш қайд этилган.\n26 Ноябрь 13:02 42799\n26 Ноябрь 11:11 33330\n25 Ноябрь 08:20 29481


«теракт» тегли мақолалар – Газета.uz\n«теракт» тегли мақолалар\n21 январ 2021, 18:56\nБоғдоддаги бозорда содир этилган иккита портлаш натижасида ҳалок бўлганлар 32, жароҳатланганлар сони эса 110 нафарга етди. Худкушлардан бири ўзини ёмон ҳис этаётгандек кўрсатиб, атрофига одам тўплаган.\n3 ноябр 2020, 12:40\nВенада бир нечта ҳужумлар содир этилди\nНомаълум шахслар гуруҳи Австрия пойтахти Венада ҳужум уюштирди. Ҳозирги маълумотларга кўра, 4 киши вафот этган, 18 киши жиддий жароҳат олган. Ҳужумчилардан бири қўлга олиш пайтида ўлдирилди, қолганлари қочишга муваффақ бўлди. Мамлакат канцлери ушбу ҳужумларни «теракт» деб атади.


«Ювентус» «Наполи»нинг мағлубияти туфайли муддатидан олдин Италия чемпионига айланди\n20:10 / 25.04.2016\nТуриннинг «Ювентус» жамоаси Италия А серияси якунланишига 3 тур борлигида муддатидан олдин чемпионликни расмийлаштирди.\nБу 35-турнинг бугун ўтказилган ўйинида туринликларнинг энг яқин таъқибчиси «Наполи»нинг мағлубиятга учраши ва қолган турларда қандай натижалар қайд этилишидан қатъи назар пешқадамга ета олмаслиги аниқ бўлгани туфайли рўй берди.\nРимдаги «Олимпико» стадионида кечган учрашув «Рома»нинг 1:0 ҳисобидаги ғалабаси билан якунланди. Жамоа А Серияда қаторасига 14 учрашувда мағлубиятга учрамай келмоқда. Ўйиндаги ягона гол ўйин якунланиши арафасида Раджа Наингголан томонидан урилган.\nЭндиликда, А серия турнир жадвалида «Наполи» 73 очко билан иккинчи ўринда қолмоқда. Шу турнинг 24 апрель куни кечган учрашувида туринликлар «Фиорентина»ни мағлубиятга учратиб, 85 очко билан 12 очкога илгарилаб кетганди. Учинчи ўринда жойлашган «Рома» 71 очко билан неаполликларни таъқиб қилмоқда.\n«Ювентус» Италиянинг 32 карра чемпионига айланди. Шунингдек, туринликлар қаторасига бешинчи марта А серияда тенгсиз бўлишмоқда.\nҚайд этиш керакки, жамоа бундан олдин ҳам шундай муваффақиятни қайд этган, 1931 йилдан 1935 йилгача «Ювентус» узлуксиз чемпион бўлганди.\n«Ювентус» бугун муддатидан олдин чемпионликни нишонлаши мумкин


Саида Маҳмудова: "Биз қисман бўлсада кўзлаган мақсадимизга эришдик" / Olamsport.com\n14:57Зиданни болаликдаги дўстлари нега Язид деб чақиришади? 0 14:34Рим. Мария Саккари иккинчи даврага йўл олди\t0 14:10Сондерснинг “бежалган” юзи. Альварес дунёда энг зўр эканлигини яна бир бор исботлади 0 13:47Туркия Гран-присининг ўрнини Мужелло ёки Хокенхайм эгаллаши мумкин\t0 13:24Рустам Тўлаганов: Қон билан олинган пулларимни беришмайди...\t0 13:01"Интер" етакчиларидан бири жамоада қолишини маълум қилди\t0 12:38Грузин собиқ UFC чемпионига "вызов" ташлади\t0 12:14“Кичик Олимпия ўйинлари” воҳа ёшларида катта қизиқиш уйғотди\t0 11:51UFC раҳбари Дональд Серроненинг келажаги борасида фикр билдирди\t0 11:28Иньеста "Виссел Кобе" билан шартномасини 2023 йилга қадар узайтирди 0 11:05Жокович учун ҳозирда энг муҳими нима эканлигини айтди\t0 10:42Конор МакГрегор фаолиятидаги энг кучсиз рақиб ким бўлганини айтди\t0 10:19Осиё ўйинлари совриндори 4 йилга дисквалификация қилиниши мумкин\t0 09:56Команга Англиянинг топ-клублари қизиқиш билдирмоқда, аммо француз "Бавария"да қолмоқчи 0 09:33“Темурбеклар мактаби” ўқувчилари учун маҳорат сабоқлари ўтказилди\t0\n07 апр 10:52\nСаида Маҳмудова: "Биз қисман бўлсада кўзлаган мақсадимизга эришдик"\nТеглар : Саида Маҳмудова\nКеча пойтахтимизнинг "Эко Парк" сайилгоҳида 6 апрель "Халқаро стол тенниси куни" муносабати билан Ўзбекистон стол тенниси федерацияси томонидан оммавий тадбир ташкил этилди.\nМусобақа якунлари бўйича федерация раиси Саида Маҳмудовани суҳбатга чорладик.\n- Ассалому алайкум, Саида опа. Авваламбор, бугунги байрам муборак. Ҳиссиётларга бой ажойиб тадбир учун сиз ва барча ташкилотчиларга раҳмат. Оммавий мусобақа ҳақидаги фикрларингизни эшитсак.\n- Ваалайкум ассалом. Қутлов учун раҳмат. Сизни ҳам совриндорлар сафидан жой эгаллаганингиз билан табриклайман. Тадбир ҳақида гапирадиган бўлсам, мусобақани ташкиллаштиришимиздан мақсад, аҳолини спортга жалб қилиш, оммавийлаштириш эди. Ўзингиз гувоҳи бўлганингиздек 100 дан ортиқ одам мусобақада иштирок этди ва биз қисман бўлсада кўзлаган мақсадимизга эришдик. Улар орасида жажжи болажонлардан тортиб ёши катталарнинг ҳам астойдил ўйнаганларини кўриб севиндим. Менинг фикримча, нафақат профессионаллар, балки оддий одамлар ҳам соғлом турмуш тарзи учун стол тенниси билан шуғулланиши керак.\n- Айтингчи, федерация яна шундай оммавий тадбирлар ташкиллаштира оладими, ёки айнан ,«Жаҳон стол теннис куни»да ўтказиш режалаштирилганми?\n-Албатта, яна ўтказиш режада бор. Сўнгги йилларда биз ,«Наврўз», «Мустақиллик куни» ва «Болалар куни» байрамлари арафасида ташкиллаштирганмиз. Юқорида айтганимдек, бизнинг мақсадимиз одамларни стол тенниси билан шуғулланишга жалб этиш.\n- Бугунги мусобақада шуни кузатдикки, ҳамма ўйинда очколарни иштирокчиларнинг ўзлари ҳисоблаб боришди. Ва бу баъзи иштирокчилар ўртасида тушинмовчилик ҳам келтириб чиқарди. Кейинги гал мана шундай мусобақада, айтайлик 2022 йил 6 апрель ,,Жаҳон стол теннис куни» муносабати билан ўтказиладиган мусобақада ўйинни ҳакамлар ҳисоблаб бориши мумкинми? Бунинг имкони борми?\n- Ҳа, имкони бор. Ҳар доим ташкиллаштирган мусобақаларимизда ўйинни ҳакамлар ҳисоблаб боришади. Фақат бугун йиғилганларнинг барчаси ҳаваскор спортчилар бўлгани ва мусобақа эркин руҳда ўтиши, бироз бўлса ҳам иштирокчилар стол теннис қоидаларини чуқурроқ ўрганишини ҳисобга олдик холос.\n- Саида опа, самимий суҳбат учун ташаккур. Федерациянинг келгуси ишларига ривож тилаймиз. Кўришгунча саломат бўлинг.\n- Раҳмат сизга ҳам. Омон бўлинг.\nЎзЖОКУ талабаси Мафтуна Тошмаматова суҳбатлашди.\nБухоролик фахрийларга эҳтиром кўрсатилди 0\n9 май – Хотира ва қадрлаш куни муносабати билан фахрий велоспортчиларга эҳтиром кўрсатилди 0\nМаҳмуд Мурадовнинг навбатдаги рақиби ва жанг санаси аниқ бўлди, у Чимаевнинг собиқ рақибига қарши тўқнаш келади 5


Сарисиёга таёқ билан боринг!\nҚирғизистоннинг Жалолобод вилоятига қарашли Новкент туманида араблар яшайдиган Сарисиё, деган қишлоқ бор. Тили ва урф-одатлари ўзбекчалашиб кетган 362 хонадонлик қишлоқ аҳли ўтган асрнинг бошида Новкентга кўчиб борган 7 араб оиласидан кўпайган.\nЎзбеклашиб кетган новкентлик араблар\nБу қишлоқ Совет даврида Киров, деб номланган. 1990-йилларнинг ўрталаридан Сарисиё, деб атала бошлаган. Бунинг алоҳида сабаби бор ва уни баёнимизнинг охирида айтиб берамиз.\nЛекин новкентликлар бу қишлоқни, асосан "Араб маҳалла", деган ном билан тилга олишади.\n"Араб маҳалла"га бориб қолсангиз, қўлингизда таёқ бўлгани дуруст.\nЙўқ, нотўғри тушунманг, одамлари жангари эмас, шунчаки ҳар бир уйда йўқ деганда, иккитадан ит бор. Сарисиёликлар фермерчиликка яқин бўлгани боис, уйларида мол-қўй кўп боқишади. Итлар эса ҳайвонларни қўриқлаш вазифасини бажаради.\nҚишлоқ аҳли бегона кишиларга, айниқса журналистларга очилиб-тўкилиб гапиришни унчалик ҳушламайди.\nЛекин бошқа қишлоқдагилардан фарқли ўлароқ ҳовлиси атрофини девор билан деярли ўрамайди.\nУйлар, асосан лойдан қурилган. Иморатларни чиройли қилиб, безаб олишган.\nДарвоза ўрнатганлари кам. Кимдир икки-уч кунга меҳмонга кетадиган бўлса, уйини қўшнига тайинлайди-да, кетаверади. Қишлоқ аҳлининг сўзларига кўра, бу бир-бирига бўлган ишонч белгисидир.\nАндижондан келган етти араб оиласи\nСарисиёлик араблар бир неча аср аввал Марказий Осиёда динни тарғиб этиш мақсадида Саудия Арабистонидан келган арабларнинг авлодларидир. Ўзларини Қурайш қавмидан деб билишади.\nҚирғизистонга келгунга қадар Ўзбекистоннинг Андижон вилояти атрофидаги қишлоқларда яшашган. Андижонда ҳозир ҳам араблар анчагина.\nЎтган асрнинг бошида деҳқончилик қилиш мақсадида еттита оила Андижондан Қирғизистоннинг Новкент тумани ҳудудига ўтиб, яшаб қолишган.\nДин тарғиб қилиш мақсадида Андижонга келиб қолган арабларнинг авлодлари маҳаллий ҳалқнинг урф-одатларини, ҳатто тилини ҳам ўзлаштириб олган.\nБора-бора янги авлод араб тилини унутиб, асосан ўзбек тилида гаплаша бошлаган. Тил унутилгани билан улар араблар авлоди эканидан фахрланишади. Ҳар бир хонадоннинг тўрида тасбеҳ ва Каъбанинг расми илинган.\nМаҳаллий аҳоли фарзандларини фақат мактабда ўқитади. Олий ўқув юртларида билим олаётган араб ёшлари саноқли. Қишлоқ мактабида ва тиббий бўлимда маҳаллий мутаҳассисларнинг етишмаслигининг сабаби ҳам шунда.\nЎн бир йиллик Сарисиё мактабида дарслар қирғиз тилида ўқитилади. Ўқитувчиларнинг кўпчилиги қўшни қишлоқлардан келишади.\nНовкентлик араблар, асосан деҳқончилик ва савдо ишлари билан кун кечиради. Ҳар бир оилада биттадан эркак савдогарлик билан шуғулланади. Россияга ишлаб кетганлари ҳам анчагина.\nҚишлоқ ёшларининг лидери Сафарбек Расуловга кўра, асосан ўзбекча овқатлар пиширишади. Урф-одатлар эса аралаш - ўзбекча ва қиргизча. Арабча урф-одатлар деярли йўқ.\n- Масалан, қиз узатадиган бўлсак, ўзбекча қилиб, ёр-ёр билан куёвникига олиб борилади. Сеп қилиш ўзбекча. Бирор киши қазо қилса, овоз чиқариб эркакларнинг йиғлаб туриши қирғизча… қирғизча одатлардан қиз олиб қочиш бор, деди Сафарбек Расулов.\nАммо, янги туғилган болаларга арабча исмлар деярли қўйилмас экан. Кўпинча ота-оналар фарзандларига ўзбекча, баъзи ҳолларда қирғизча исм беришади.\nПаспортига эса миллати, асосан ўзбек, деб ёзилади. Бунинг сабабини Сафарбек қуйидагича тушинтириб берди:\n- Совет даврида динга бўлган тушунча сал тескарироқ эмасмиди. Шу боис, паспортдаги миллати деган жойга араб, деб ёзиш тақиқланган. Яқин йиллардан бошлаб, араб деб паспорт олишга ҳаракатлар бошланди. Биз араб эканлигимиздан фахрланамиз. Ҳозир истаган ёш боладан миллатини сўраб кўринг, арабман деб жавоб беради, дейди ёшлар лидери.\nСафарбекнинг бу гапидан сўнг қишлоқ оралаб юриб, йўл бўйида ўйнаб этирган кичкина қизалоқни гапга тортишга ҳаракат қилдик.\nОзодлик: Исминг нима?\nОзодлик: Неча ёшдасан?\n- Беш ёшдаман.\nОзодлик: Миллатинг нима, биласанми?\nОзодлик: Арабча биласанми?\n- Энди ўрганаман…\nСарисиёлик қизлар шим киймайди\nСарисиёда бўйга етган қизлар калта кўйлак кийишмайди.\nБир пайтлар бу ерда рўмол ўраш шарт, деган тушунча ҳукм сурган экан. Ҳозир ундай эмас, турмуш қурмаган қизлар бош яланг юришни одат қилишган.\nАммо уларнинг қишлоқдан ташқарига ёлғиз чиқишига йўл берилмайди.\nҚишлоқ фаолларидан бири Ирода опага кўра, қизлар 20 ёшга тўлмасдан турмушга узатилади.\n- Бизнинг қишлоғимизда қизлар шим киймайди. Яқиндан бери унча-мунча кия бошлашди. Асосан, кўйлак-лозимда юришади. Шим кийиш тақиқланмаган, лекин қизлар кийишмайди. 17-18 ёшидан турмушга узатамиз.\nОзодлик: Нега бунча эрта турмушга берасизлар?\n- Яхши жойдан совчи келиб қолса, бериб юборамиз…\nОзодлик: Демак, ота-оналарнинг хоҳиши билан турмушга чиқишаркан-да?\n- Асосан, ота-она xоҳиши билан узатилади. Баъзи ҳоллардагина ўзлари ҳам танлаши мумкин, деди Ирода опа.\nСуҳбатдошнинг айтишича, қишлоқ аҳли яқин йилларгача бошқа ҳудуддан қиз олмаган, бошқа ҳудудга қиз бермаган.\nАраб номини сақлаб қолиш учун хамқишлоқлар бир-бирлари билан қуда бўлишган. 1990-йилларнинг ўрталаридан бошлаб, бошқа жойга қиз узатиб, бегонадан келин тушира бошланган.\nҚишлоқнинг Сарисиё, деб номланишининг ҳам алоҳида тарихи бор.\nАфсоналарга кўра, сарисиёликларнинг аждодлари ўзлари ҳақида терига сариқ бўёқ билан ёзишган экан. "Сари-сиё", деган сўз "сариқ сиёҳ", деган маънони англатади.\nСарисиё. Март. 2013 йил.


Google барибир яна Apple’га эргашди ва танқидларга учради - Terabayt.Uz\nGoogle барибир яна Apple’га эргашди ва танқидларга учради\nМаълумки, Pixel 2 ҳамда Pixel 2 XL смартфонлари iPhone 8 ва iPhone 8 Plus смартфонларининг рақобатчиси сифатида майдонга тушган. Бироқ ушбу гаджетлар тақдимотидан кейин, уларнинг ишлаб чиқарувчиси – Google компанияси яна Apple’дан ўрнак олди, деб ёзади AppleInsider нашри.\nЯъни, Google ўзининг янги девайслари учун USB Type-C портидан 3,5 мм.лик тирқишга ўтказиб берувчи адаптерни савдога чиқарди. Тўғри, бундай йўл тутиш ҳозир кенг тарқаляпти, аммо қидирув гигантининг соҳиби «инсофни четга суриб қўйиб», адаптерни нақ 20 доллардан сота бошлади-да!\nЎз смартфонларидан қулоқчин тирқишини биринчи бўлиб олиб ташлаган Apple эса, худди шунга ўхшаш Lightning-адаптери учун атиги 9 доллар нарх белгилаган. Шу боис ҳам Google адаптерининг нархи эълон қилингач, Google номига танқидлар кўпайиб кетди. The Verge нашрининг ёзишича, танқидлардан сўнг Google бу аксессуар нархини 9 долларга туширган.\nБироқ шуни ҳам айтиб ўтиш керакки, айни шундай адаптер ҳар бир янги Pixel смартфони билан бирга, жамланманинг ўзида тақдим этилади. Шунчаки, уни йўқотиб қўйганлиги учун ёки қўшимча тарзда харид қилмоқчи бўлганлар уни юқорида кўрсатилган нархларда сотиб олишларига тўғри келади.\nЯна шуниси ҳам борки, Хитой онлайн-дўконлари айни шундай функцияга эга бўлган адаптерларни анча арзонга таклиф этишади – уларни ҳатто 2-3 долларга ҳам харид қилиш мумкин.\n#Apple #Google #Lightning #хабарлар #аксессуарлар


Армрестлинг бўйича Осиё чемионатига старт берилди / Ўзбекистон янгиликлари, энг сўнгги хабарлар\n27 июн 2013, 16:30 1332 кўрилди\nБу галги Осиё чемпионатида юртимиз шарафини саксондан ортиқ спортчилар ҳимоя қилмоқда. Улар орасида жаҳон ва қитъа чемпионати ғолиб ва совриндорлари билан бирга истеъдодли ёшлар ҳам бор. Ғолиблик учун Япония, Жанубий Корея, Хиндистон, Покистон, Мўғилистон, Козоғистон, Қирғизистон, Тожикистон каби давлатлардан ташриф буюрган 350дан ортиқ спортчилар кураш олиб боради.\nБизнинг маълумот. Бугун республикамизда армрестлинг билан ўн мингга яқин спортчилар шуғулланади. 2005 ва 2009 йилларда мамлакатимиз пойтахти бу спорт тури бўйича қитъа чемпионатига мезбонлик қилган.


Хитой-ўзбек вакцинасининг III фаза синовлари натижаси эълон қилинди | Qalampir.uz\nХитой-ўзбек вакцинасининг III фаза синовлари натижаси эълон қилинди\nЖамият\t28 Август 17:36 18018\nЖорий йил 27 август куни ZF-UZ-VAC2001 вакцинасининг 3-фаза клиник синовлари натижалари Хитой фонд бозорида эълон қилинди. Бу ҳақда Инновацион ривожланиш вазирлиги Матбуот хизмати хабар берди.\nНатижаларга кўра, 3-дозадан сўнг вакцинанинг самарадорлиги барча штаммлар учун умумий 81,76 фоиз, “британча” штаммга қарши эса 92,93 фоизни ташкил этган. Препарат ўлим ва оғир ҳолатларга қарши 100 фоиз самарадорлик кўрсатди. ЖССТ талабларига кўра вакцина камида 50 фоиздан юқори самара бериши лозим.\nМаълум бўлишича, дунё бўйлаб ZF-UZ-VAC2001 клиник тадқиқотларида жами 28 500 нафар кўнгилли иштирок этган, улардан 14 249 нафари вакцина ва 14 251 нафари плацебо олганлиги қайд этилган.\nЖорий йил 20 август куни хитойлик ҳамкорлар томонидан вакцина ва плацебо гуруҳлари бўйича маълумотлар очиқланди. Мазкур кўнгиллилардан 647 нафарида касаллик аниқланган, улардан 221 нафарида касаллик 3 та доза вакцина олгандан сўнг 7 кундан кейин маълум бўлган. Касалланганлардан 35 нафари вакцина билан, 186 нафари плацебо билан эмланган. Бу вакцинанинг барча штаммларга қарши умумий 81,76 фоиз самарали эканлигини кўрсатган.\nШуни алоҳида қайд қилиш керакки, Жаҳон соғлиқни сақлаш ташкилоти протоколига кўра 3-фаза синовларини очиқлаш ҳамда статистик таҳлиллар ўтказиш учун тўлиқ вакцинадан сўнг камида 156 ҳолда касаллик аниқланиши керак. ZF-UZ-VAC2001 вакцинасининг 3-фаза клиник синовлари натижасида 221 ҳолда касаллик аниқланган.\nБошқа вакциналарда олиб борилган тадқиқотларга таққосланса, Pfizer вакцинасининг самарадорлиги 85 фоиз, AstraZeneca 68 фоиз экани, Moderna вакцинаси эса “бирламчи” штамм (Уханча) учун юқори самарадорликни кўрсатиб (94 фоиз), “дельта” штамм учун 76 фоизгача пастлагани илмий адабиётларда қайд этилган.\n“Штаммлар генетикаси бўйича тадқиқотлар, ZF-UZ-VAC2001 вакцинаси барча штаммлар учун умумий 81,76 фоиз, Alpha штаммига қарши 92,93 фоиз, “дельта” штаммига қарши 77,54 фоиз самарадорлигини намойиш этган”, дейилади баёнотда.\nМаълумот ўрнида, тадқиқотлар 2020 йил 10 декабрдан бошланган ва 18 ёшдан катта бўлган 29 000 нафар кишини қамраб олган. Синовлар Хитойнинг Хунан провинцияси, шунингдек Ўзбекистон (6966 киши), Индонезия, Покистон ва Эквадор давлатларида ўтказилди.\nВазирлик берган маълумотларга кўра, клиник тадқиқотлар натижаси вакцина аҳолига коронавирус юқишининг олдини олишда самарали эканини тасдиқлаган.\n17 Сентябрь 21:16 31680\n17 Сентябрь 10:31 29042\n18 Сентябрь 18:15 27742\n19 Сентябрь 11:57 27349\n19 Сентябрь 18:13 26953


Snapdragon 855 (Snapdragon 8150) процессорли илк смартфон Xiaomi Mi Mix 3 бўлиб, у 5G тармоғида ишлашини айтишмоқда! - Terabayt.Uz\nSnapdragon 855 (Snapdragon 8150) процессорли илк смартфон Xiaomi Mi Mix 3 бўлиб, у 5G тармоғида ишлашини айтишмоқда!\nXiaomi менежерлари Mi Mix 3 флагманини аллақачон «жонли» суратлар ва видеоларда, ҳатто 5G тармоғида ишлатиб ҳам кўрсатишган. Шунингдек, ушбу ва яна битта смартфонда махсус Xiao AI тугмачаси бўлишидан ҳам хабарингиз бор.\nЎҚИНГ: Расмий суратлар Xiaomi Mi Mix 3’нинг янги жиҳатларини кўрсатди\nЭнди эса Xiaomi Mi Mix 3 ҳақидаги янги маълумот Хитойдаги оммабоп Sogou қидирув тизими сайтида пайдо бўлди. Аниқроғи – унда мазкур флагманнинг компьютерда ишланган суратлари ҳамда техник жиҳатлари жойланган алоҳида саҳифа очилган.\nУшбу саҳифада тескари ҳисобли таймер ҳам жойланган бўлиб, унинг ҳисоблаши тўрт кундан сўнг – Mi Mix 3 тақдимот тадбирининг бошланишида тугайди.\nЎҚИНГ: Ниҳоят, Xiaomi ромсиз слайдери – Mi Mix 3 флагманининг тақдимот санасини расман айтди\nСайтда кўрсатилишича, ушбу ромсиз экранли слайдер дисплейининг ўлчами диагоналига 6,4 дюймни ташкил этади. Унинг тезкор/доимий хотираси 8/256 гигабайтга, аккумуляторининг ток сиғими эса 3850 мА/соатга тенг.\nXiaomi Mi Mix 3 асосий камераси учта модулли бўлиб, улардан иккитаси 16 ва 13 мегапикселли экани кўрсатилган. Селфи учун эса 20 мегапикселлик олд камера мавжуд.\nXiaomi ушбу флагманини 15 октябрда, ҳали яқиндагина маълум бўлган яна битта смартфони билан бирга намойиш этади.\nЭнг қизиғи – бу смартфон Qualcomm компаниясининг энг янги, ҳатто ҳали расман тақдим этилмаган якка кристалли Snapdragon 855 процессори базасида ишлаши айтилган! Мазкур чипнинг тафсилотлари ҳали кеча – 10 октябрдагина маълум бўлган ва шунда унинг бозорга Snapdragon 8150 номи билан тақдим этилиши айтилган эди.\nФақат Mi Mix 3’нинг мазкур сайтдаги суратларига қараб, бунинг қанақадир фейк эканлигини тахмин қилиш мумкин. Зеро, уларда бу флагманнинг олд камералари экран устидаги ромда кўриниб турибди. Ҳолбуки, аслида «хитойча Apple»нинг ушбу флагмани слайдер форм-факторида эканини, селфи-камера эса экран ортидаги алоҳида панелда жойлашишини биламиз.\nЭслатиб ўтамиз, Terashop.uz савдо платформамиздан Xiaomi’нинг 849 000 сўмдан бошланувчи бошқа моделлардаги смартфонларини ҳам онлайн тарзда харид қилишингиз мумкин. Жумладан, унда «Тезкорлик устаси» дея тавсифланувчи арзон флагмани – Pocophone F1 модели, шунингдек, энг янги – Redmi Note 6 Pro фаблети ҳам савдога қўйилган. Уларнинг барчасига бир йиллик муддатли расмий кафолатга эга эканлиги, онлайн тарзда буюртма бериш, ўзингизга қулай усулда тўлов қилиш имкониятлари ҳамда Ўзбекистон бўйича бепул элтиб берилиши сизга маъқул келади.\n#Xiaomi #андроид смартфон #хабарлар #янги технологиялар #Xiaomi Mi Mix 3 # 5G смартфон #Snapdragon 855 #Qualcomm Snapdragon 8150


1 ноябрдан нималар ўзгаради? | Ўзбекистон ва жахон янгиликлари\nЎзбекистон 23 октябрь 15:59 1 111\nЎзбекистон 1 ноябрдан қатор ўзгаришлар бўлиши кутиляпти. Хусусан, қатор қонун ва қонуности ҳужжатларининг талаблари кучга киради. Адлия вазирлиги янги ой бошидан кутилаётган ўзгаришлар ҳақида маълумот берди.\n1. Мобиль қурилмалар рўйхатга олинади.


19.11.2019 10:18 0 3188\nДунёда сут ва гўшт истеъмолининг кескин камайиши кузатилади. «Danone» француз компанияси директорлар кенгаши раиси Эммануэль Фабер ана шундай прогноз билан чиқди. Унинг сўзларини «Lenta» келтиради.\nФабернинг сўзларига кўра, сут маҳсулотлари истеъмоли 20 фоизга, гўшт истеъмоли эса тенг ярмига қисқаради. Бу тамойилни у одамларнинг ҳайвон ўрнига бошқа маҳсулотларни излаётгани билан изоҳлади. Фабернинг айтишича, замонавий таомнома одамларнинг соғлигига тўғри келмайди, қишлоқ хўжалиги техникаси эса, охир-оқибат, тупроқнинг заифлашишига олиб келади. «Danone» раҳбарининг тахмин қилишига қараганда, бор-йўғи битта авлоддан кейин тупроқ унумдорлиги йўқолиши мумкин.\n«Euromonitor» ҳисоб-китобларига кўра, сут маҳсулотларининг ўрнини босувчи маҳсулотларнинг жаҳон бозори бу йил 18 миллиард доллардан ошади (2018 йил билан таққослаганда 3,5 фоизга кўп). Шунга қарамай, бозорда сут етакчилик қилмоқда — у қарийб 120 миллиард долларни ташкил этади. Сигир сути савдоси сўнгги тўрт йил давомида пасайган. Масалан, сули сути охирги йилда 36 фоизга — 53 миллион долларга кўтарилган.\nНоябрнинг ўрталарида Американинг сут ишлаб чиқарувчи «Dean Foods» йирик компанияси банкротга учраганлигини эълон қилганди. Бу савдо-сотиқнинг пасайиши натижасида юз берди. Бу америкаликларнинг табиий сутни камроқ, унинг ўрнига ўсимликлардан олинган сутларни кўпроқ истеъмол қила бошлагани билан изоҳланмоқда.\nгўшт сут тупроқ\nИқтисодиёт 29/10, 09:51\nЭнг кўп узум Самарқандда, гўшт эса Қашқадарёда: маҳсулот етиштиришда етакчи ҳудудлар маълум бўлди


25 май 2022, Тошкент вақти: 14:32\nЎзбекистон президенти Шавкат Мирзиёевнинг шу йил 10-11 июнь кунларига мўлжалланган Тожикистонга ташрифи чоғида икки мамлакат ўртасидаги ўзаро манфаатли ҳамкорликнинг муҳим соҳаларини қамраб олган 30 дан зиёд ҳужжатлар имзоланиши режаланган. Бу ҳақда президент матбуот хизмати маълумот тарқатди.\nҚайд этилишича, Мирзиёевнинг қўшни давлатга ташрифи дастурида Душанбе шаҳрида икки томонлама тадбирлар – расмий кутиб олиш маросими, тор доирадаги ва кенгайтирилган таркибдаги музокаралар, ижтимоий объектлар очилиши ва икки томонлама ҳужжатлар имзоланишига бағишланган онлайн маросимлар ўтказилиши кўзда тутилган.\nДушанбеда икки давлат президентлари халқаро сиёсат ва минтақавий кун тартиби юзасидан ҳам фикр алмашадилар, сўнгра қўшма маданий тадбирларда иштирок этадилар. Кейин эса давлат раҳбарлари Сўғд вилоятида жамоатчилик вакиллари билан учрашув ўтказиб, қатор саноат объектлари билан танишадилар.\nМаълумотларга кўра, Ўзбекистон билан Тожикистон ўртасидаги ўзаро савдо ҳажми аввалги йили 500 миллион доллардан ошган, 200 дан ортиқ қўшма корхона ташкил этилган. Эндиликда икки давлат расмийлари савдо айланмасини яқин йиллар ичида 1 миллиард долларга етказишни мўлжалламоқда.


Феруз Абдуллаев Ўзбекистон йилқичилик ва от спорти федерацияси раиси этиб сайланди / Olamsport.com\nБугун, 11 февраль куни Миллий олимпия қўмитасида Ўзбекистон йилқичилик ва от спорти федерациясининг навбатдан ташқари ҳисобот-сайлов Конференцияси бўлиб ўтди.\nУнда Ўзбекистон Миллий олимпия қўмитаси президенти Умид Аҳмаджонов, Ўзбекистон йилқичилик ва от спорти федерациясининг ҳудудий бўлимлари вакиллари, мураббийлар, ҳакамлар ҳамда ОАВ ходимлари иштирок этишди.\nСир эмаски, сўнгги йилларда мамлакатимизда от спортига бўлган эътибор ошди. Мазкур йўналиш бўйича "Ўзбекистон Республикасида йилқичилик ва от спортини ривожлантиришга доир қўшимча чора-тадбирлар тўғрисида"ги Президент қарори ҳам имзоланган. Шу сабабдан ҳам чавандозларимиздан юқори натижалар кутишга ҳақлимиз. Бугун ўтказилган ҳисобот-сайлов Конференцияси кун тартибидан ўрин олган энг асосий масала федерацияга янги раҳбар сайлашдан иборат эди.\n"Билдирилган ишонч учун миннатдорчилик билдираман. Бу спорт мен учун бегона эмас. Мамлакатимизда от спорти сўнгги 5-6 йилда ривожланди дея оламан. Насиб қилса, биргаликда ҳаракат қиламиз ва мазкур спорт турини янада ривожлантирамиз. Бошқа вилоятларда ҳам от спорти йўналишларини кучайтирамиз”, - деди Феруз Абдуллаев.\n"Бунгача раҳбарият катта ҳажмдаги ишни олиб борган. Буни яхши биламиз. Насиб қилса, Токио Олимпиадасида от спорти бўйича ҳам иштирок этамиз. Федерациянинг янги раҳбари ҳам МОҚ ижроия қўмитаси аъзолигидан жой олади. Спорт ривожи йўлида барчамиз бир оила сифатида иш олиб борамиз", - деди Умид Аҳмаджонов.


ОФК "А" гуруҳи превьюси Салом Осиё Кубоги 27-10-2021, 14:26 | Zamin.uz\nОФК "А" гуруҳи превьюси: Салом, Осиё Кубоги!\nЭртага бўлиб БАА - Баҳрайн учрашуви билан навбатдаги Осиё Кубогига старт берилади.\nҚуйида "А" гуруҳига бағишланган ОФК превьюсини келтириб ўтамиз. Мазкур мусобақадаги иштирок БАА терма жамоаси учун 10-си бўлади. Қолаверса, мусобақа ОФК тарихида иккинчи бор БААда ташкил этилади. Биринчиси 1996 йил ўтказилган бўлиб, якунда Саудия Арабистони ғолибликни қўлга киритганди.\nОсиё Кубоги бу йил ўз тарихида 17-марта ташкил этилади. Бунгача 7та мезбон жамоа чемпионликни нишонлаган. БААлик мухлислар ҳам ўз терма жамоаларидан фақат биринчи ўринни кутишмоқда. Қизиғи шундаки, биргина БАА жой олган "А" гуруҳида собиқ чемпион йўқ. Чунки бунгача Баҳрайн ҳам, Ҳиндистон билан Таиланд ҳам чемпион бўла олмаган. Кўпчилик БАА терма жамоаси гуруҳдан осонликча чиқади деб тахмин қиляпти, бироқ ҳаммаси майдонда ҳал бўлади. Зеро Баҳрайн ва Таиланд ҳам оддий жамоалардан эмас ва барча қатори мусобақага жиддий ҳозирлик кўрди.\nКим нечанчи марта қатнашяпти?\nШу ўринда "А" гуруҳи жамоаларининг нечанчи марта Осиё Кубогида иштирок этаётганини келтириб ўтсак.\nБАА - 10\nЭнг яхши натижаси: Финалчи (1996)\nБаҳрайн - 6\nЭнг яхши натижаси: 4-ўрин (2004)\nЭнг яхши натижаси: 3-ўрин (1972)\nҲиндистон - 4\nЭнг яхши натижаси: Финалчи (1964)\nБАА терма жамоасининг 1-турдаги рақиби Баҳрайн мазкур мусобақада 6-марта қатнашади. Баҳрайн учун энг муваффақиятли турнир 2004 йил Хитойда ўтказилган мусобақада ҳисобланади. Айнан шу мусобақанинг чорак финалида баҳрайнликлар Ўзбекистон терма жамоасини пенальтилар сериясига кўра мағлуб этиб кейинги босқичга йўл олишганди. Якунда Баҳрайн 3-ўрин учун кечган баҳсда Эронга имкониятни бой бериб, тўртинчи ўрин билан кифояланган. Бу Баҳрайн терма жамоаси учун қаторасига бешинчи Осиё чемпионати бўлади. Факт шуки, охирги учта мусобақада жамоа гуруҳдан чиқа олмаган.\nУшбу мусобақа Таиланд терма жамоаси учун еттинчиси бўлади. Таиланд охирги марта 2007 йил турнирда иштирок этган. Қизиғи шундаки, бу жамоа шу пайтгача Осиё Кубогида 20та ўйин ўтказиб, шундан фақат биттасида зафар қучган. Бу Осиё Кубоги-2007да содир бўлганди. Таиланд ўшанда гуруҳ ўйинларида Уммонни мағлуб этган.\nНавбатдаги қитъа биринчилиги Ҳиндистон учун тўртинчиси бўлади. Ҳиндистон охирги марта Осиё Кубоги-2011да иштирок этганди. Бу жамоанинг тажрибасини юқори деб бўлмайди. Шунга қарамай улар ҳам мунсоиб иштирок этишни мақсад қилишган. Ҳиндистон ўз тарихидаги энг яхши натижани 1964 йил қайд этган. Ўшанда ҳиндлар мусобақа финалига қадар етиб бориб, Исроилга мағлуб бўлишган. Осиё Кубоги-2011да Ҳиндистон гуруҳдаги барча ўйинларда ўз дарвозасидан 13 бор тўп ўтказиб юборган ҳолда турнирни тарк этган.\n"А" гуруҳи. 1-тур\n5 январь. БАА - Баҳрайн\n21:00. Абу Даби. "Зайед Спортс Сити" стадиони\n6 январь. Таиланд - Ҳиндистон\n18:30. Абу Даби. "Ал Наҳян" стадиони “Замин” янгиликларини “Facebook”да кузатиб боринг\nЯнгиликлар » Спорт » ОФК "А" гуруҳи превьюси: Салом, Осиё Кубоги!


Ёрдам - Динда саволим бор\nХозирги вақтда: 20 фе 2019, 14:38\nПост ENI » 22 май 2018, 13:46\nАссалому алайкум. Мен психологияга жуда ҳам қизиқардим ва шариат билан боғлаётганингизни кўриб жуда ҳам хурсанд бўлдим, катта раҳмат сизга. Қимматли вақтингизни олаётганим учун узр сўрайман. Аллоҳим қалбимга иймон нурини берди, яқинда албатта бундан бахтиёрман жуда ҳам. Мен олий ўқув юртида ўқийман. Албатта бундай шароитда қийинчиликлар бор шариат фарзларини бажаришимга. Атрофимдаги яқинларим динга чуқур кириб кетяпсан маъносидаги гапларни айтишяпти. Бу менга ёқмайди. Билмаганларимни ўргатадиган солиҳа яқинларим кўпайишини хоҳлардим. Ўхшаш ўхшашни тортади деган гап борку. Шунга ўзимни қандай ўзгартирсам орзуларимга эришаман, яъни мукаммал муслима бўла оламан? Катта раҳмат олдиндан.\nПост Руҳшунос » 22 Июн 2018, 22:57\nВа алайкум ассалом! “Яхши ният ярим мол” деган нақл бор бизларда. Шунинг учун яхши ният қилаверинг. Албатта, Аллоҳ меҳрибон ва эшитгувчи. Атрофингизда, ин шаа Аллоҳ ўзингизга ўхшаганлар кўпаяди. Аммо психологияда шундай бир йўл борки, дунёқарашингиз, илм даражангиз қай даражада бўлса, шундай инсонларни жалб қиласиз. Агар илмли, эътиқодли, хайрли дўстларни кўпайтиришни ҳоҳласангиз, уларнинг дунёқараши юксак инсонлар бўлишини истасангиз, демак сиз ҳам шунга интилишингиз керак. Илмингизни ошириш учун кўп китоб ўқинг, Аллоҳга шукр, китоб дўконларига кирсангиз, хоҳлаган китобингизни топасиз. Ёки интернет орқали ўқиб, мутолаа қилсангиз ҳам бўлади. Энг асосийси ўзингиз ҳақингизда чиройли дуода бўлиб, ўқиганларингизга амал қилишга ҳаракат қилинг. Валлоҳу аълам!\nМавзу - Ёрдам


Намоз ўқимайдиган йигитлар ваҳҳобий сифатида судланди\nЎтган ҳафта Тошкент вилоятининг Қибрай туманига қарашли Маданият маҳалласида истиқомат қилувчи 6 нафар фуқаро расмийлар наздида номақбул диний маърузаларни тинглагани ва муҳокама қилгани учун судланди.\n- 17 июл куни ҳукм ўқилди диний мотивлар билан судланаётган бу олти кишининг иши бўйича. Улардан асосий фигурант – Раҳматуллаев Равшан Комилович деган шахсга 6 йиллик қамоқ жазоси берилди. Иминов Азимжонга 3 йил қамоқ жазоси берилди, лекин бу шартли жазо. Қолган тўртталасига ҳам 2 йилдан шартли қамоқ жазоси берилди, - деди Суръат Икромов.\nЭслатиб ўтамиз, 2012 йилнинг 28 декабр куни 25 ёшли Равшан Раҳматуллаев, шу йилнинг 6 январ куни эса Жавлон Умарбеков, Дилшод Шокиров, Миркамол Мусаев, Азим Эминов, Жамшид Далабоев ва Элдор Маҳмудов қибрайлик милиционерлар томонидан ҳибсга олинган. Суръат Икромовга кўра, Равшан Раҳматуллаевнинг ҳибс этилишига унинг компьютеридан ўзбекистонлик машҳур имомлар Абдували қори Мирзаев, Обидхон қори Назаров, Рашодхон Камоловнинг маърузалари топилгани сабаб бўлган. Азим Эминов унга шу маърузаларни етказиб берганликда айбланган. Қарийб тенгдош бўлган қибрайлик тўрт йигит (Жавлон Умарбеков, Дилшод Шокиров, Миркамол Мусаев, Жамшид Далабоев) чойхонада бу маърузаларни тинглагани учун судланган.\nСуръат Икромовга кўра, улар орасидан тергов билан ҳамкорлик қилган Элдор Маҳмудовга ҳеч қандай айблов қўйилмаган, балки у судда фақат гувоҳ сифатида иштирок этган.\nТошкентлик ҳуқуқ фаоли Суръат Икромов “ваҳҳобийлик”да айбланиб, 2 ва 3 йилданга шартли қамоқ жазосига ҳукм қилинган бу йигитлар ҳатто мунтазам равишда намоз ўқимаганларини қайд этади.\nШу билан бирга, ҳуқуқ фаоли ўтган ҳафтада поёнига етган маҳкама жараёнида қўпол қонунбузарликлар ҳам кузатилганини қўшимча қилади.\n- Бир нарсасига мен ҳайрон қолдим: суд бошлангандан бери унда давлат айбловчиси (прокурор) бирор марта иштирок этмади. Бу нотўғри, негаки, у ўша ерда саволлар бериши, анализ қилиши керак эди. Айбловчи фақат охирида келиб, уларнинг айби борлиги, бу исбот бўлганини айтди ва кимга қанча бериш кераклиги ҳақида маърузасини қилиб, кейин кетди. Яъни беш марта суд бўлган бўлса, прокурор фақат бир марта бир соатга келиб кетди. Жиноий-процессуал кодекс бўйича бу нотўғри, негаки, прокурор иштирок этмаса, судни бошлаб бўлмайди. Лекин судя суд жараёнини олиб бораверган, - дейди Суръат Икромов.\nҚибрайлик бу тадбиркорлар тақдири юзасидан қилинган аввалги суҳбатларимизда ҳуқуқ фаоли уларнинг тергов чоғида қийноққа тутилганини ҳам айтганди.\nДиний мазмундаги материалларни сақлашда айбдор топилган Равшан Раҳматуллаев, Суръат Икромовга кўра, келажак олти йилни эндиликда умумий тартибдаги колониялардан бирида ўтказишга мажбур. Ҳуқуқ фаолининг айтишича, ҳатто намозхон бўлмаган “ваҳҳобий” бешовлоннинг ҳолати ҳам ҳавас қилгудек эмас. Улар ҳам шартли қамоқ муддати тугагунга қадар маҳаллий милиция идорасида кун сайин қайддан ўтиб туришлари лозим бўлади.


Қирғизистон армияси 139 давлат орасида 93-ўринни эгаллади - 0\n«Global Firepower» индекси маълумотларига кўра Қирғизистон армияси 139 давлат орасида 93-ўринни эгаллаб турибди. 2016-2017 йилларда Қирғизистон ушбу рейтингда 108-ўринни эгаллаган эди.\nҚирғизистон Марказий Осиёнинг бешта мамлакати орасида тўртинчи ўринда туради. Биринчи ўринни Ўзбекистон армияси эгаллайди. Ўзбекистон қуролли кучлари қуролланиш ва таъминот бўйича дунёда 51-ўринни эгаллаб турибди.\nИккинчи ўринда Қозоғистон, дунё рейтингида 62-ўринда, Туркманистон учинчи, дунёда 86-ўринда, Тожикистон армияси дунёда 99-ўринни эгаллаб турибди.\nИндексда мамлакатнинг ялпи ички маҳсулоти, давлат қарзи, майдони, армия сони, захира қўшинлари сони ва қурол-яроғ каби бир қатор омиллар ҳисобга олинган.\n23-февраль – Совет даврида Қизил Армиянинг ташкил топган куни сифатида нишонланиб келинади. Қирғизистон мустақиллигининг бошида ушбу кун байрамлар рўйхатидан чиқарилган. 2003-йилда яна тақвимда қизил ранг билан белгилана бошлаган.\n1992-йилда Қирғизистонда Мудофаа бўйича давлат қўмитаси ташкил этилган. Давлат чегара хизмати 1999-йилда ташкил этилган. 2020-йилнинг октябрь воқеаларидан сўнг ушбу орган Миллий хавфсизлик хизматига ўтказилган.\nBo'limsizМиллий хавфсизлик давлат қўмитаси


ҚР Президенти Жамбил вилояти ҳокимини қабул қилди NUR-SULTAN. Kazinform – ҚР Президенти Қасим-Жомарт Тоқаев Жамбил вилояти ҳокими Бердибек Сапарбаевни қабул қилди, деб хабар беради Kazinform Ақордага таяниб.\nКейинги уч кун ичида Қозоғистоннинг жануби ва шарқида кучли ёғингарчилик кутилмоқда NUR-SULTAN. Kazinform – Синоптиклар Қозоғистонда келгуси уч кунлик об-ҳаво маълумотларини эълон қилди, деб хабар беради Kazinform «Қазгидромет»РДКга асосланиб.\nБир ҳафта ичида COVID-19дан вафот этганлар сони рекорд даражага етди – ЖССТ JENEVA. Kazinform – Бутунжаҳон соғлиқни сақлаш ташкилоти (ЖССТ) бир ҳафта ичида дунёда коронавирус инфекциясидан вафот этганларнинг рекорд сонини эълон қилди, деб хабар беради Kazinform ЖССТ расмий сайтига таяниб.\nҚозоғистонда 2020 йилда енгил саноат маҳсулотларини ишлаб чиқариш ҳажми 15 фоизга ошди NUR-SULTAN. Kazinform – 2020 йил январь-декабрь ойларида енгил саноат маҳсулотларини ишлаб чиқариш ҳажми 15 фоизга ўсиб, 128,7 млрд тенгени ташкил қилди, деб хабар беради Kazinform ҚР Индустрия ва инфратузилмаларни ривожлантириш вазирлигининг Telegram каналига асосланиб.\nПокистоннинг ғарбий қисмида содир бўлган аварияда саккиз киши ҳалок бўлди PEKIN. Kazinform - Чоршанба куни Покистоннинг ғарбий Белужистон вилоятида содир бўлган йўл-транспорт ҳодисасида саккиз киши ҳалок бўлди ва 20 киши жароҳат олди, деб хабар беради Kazinform «Синьхуа»га таяниб.\nЎзбекистонда коронавирусга чалинганлар сони 78 мингдан ошди TASHKENT. Kazinform - Ўзбекистонда коронавирус билан касалланганлар сони 78 мингдан ошди, деб хабар беради Kazinform ЎР Соғлиқни сақлаш вазирлиги матбуот хизматига таяниб.\nБМТ Бош котиби: Вакциналарни тенг тақсимлаш ҳар қандай давлат манфаатларига мос NEW YORK. Kazinform - Миллионлаб одамларнинг ҳаётини сақлаб қолиш, вируснинг кейинги тарқалишининг олдини олиш, соғлиқни сақлаш тизимини мустаҳкамлаш ва тикланиш йўлини белгилаш - 2021 йилги халқаро ҳамжамиятнинг глобал мақсадлари, деди БМТ Бош котиби Антониу Гутерриш COVID-19 пандемиясига қарши курашга бағишланган виртуал тадбирда. Бу ҳақда Kazinform БМТ Янгиликлар марказига асосланиб хабар беради.\nKASE: тенге мустаҳкамланди ALMATY. Kazinform – Қозоғистон фонд биржасидаги (KASE) савдолар натижаларига кўра доллар тенгеге нисбатан курси арзонлашди, деб хабар беради деб хабар беради Kazinform мухбири.\nКоронавирус: Британияда энг юқори ўлим кўрсаткичи қайд этилди NUR-SULTAN. Kazinform – Германияда қатъий карантин талаблари 14 февралга қадар узайтирилди. Бу федерал ҳукумат вакиллари ва федерал штатлар ҳокимияти томонидан келишилган, деб хабар беради Kazinform Euronewsга асосланиб.\nҚозоғистонда «қизил» зонадаги ҳудудлар сони ортиб бормоқда NUR-SULTAN. Kazinform – ҚР Соғлиқни сақлаш вазирлиги 20 январдаги эпидемиологик вазиятни баҳолаш матрицасини эълон қилди, деб хабар беради Kazinform мухбири.\nКечаси Италияда Этна вулқони отилиб чиқди RIM. Kazinform - Италиянинг Сицилия оролидаги Этна вулқони душанба куни кечқурун уйғонди, деб ёзади Kazinform Euronews телеканалига асосланиб.\nҚозоғистонда 118 одам COVID-19 га ўхшаш пневмония билан касалланди NUR-SULTAN. Kazinform – 18 январь ҳолатига кўра, Қозоғистонда пневмония билан касалланишнинг 118 та ҳолати ва 3 та ўлим ҳолати қайд этилди, 149 киши соғайиб чиқди, дея хабар беради Kazinform coronavirus2020.kzга асосланиб.\nКеча Қозоғистонда 1134 кишида коронавирус аниқланди NUR-SULTAN. Kazinform – Қозоғистонда ўтган суткада 1134 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kz сайтига таяниб.


Лидокаин кўз томчилари – medu.uz – Дорилар ҳақида маълумотлар ўзбек тилида\nЛидокаин кўз томчилари\nHome Йўриқномалар Лидокаин кўз томчилари\nТаъсир қилувчи модда (ХПН): лидокаин\nФаол модда: лидокаин гидрохлорид моногидрати (лидокаин гидрохлоридига қайта ҳисоблаганда) – 20,0 мг;\nЁрдамчи моддалар: бензетоний хлориди (бензэтоний хлориди) – 0,02 мг, натрий хлориди – 6,0 мг, инъекция учун сув – 1 мл гача.\nАТХ коди: S01HA07\nОфтальмологияда қўллаш учун маҳаллий оғриқсизлантирувчи восита.\nЛидокаиннинг маҳаллий оғриқсизлантирувчи таъсири потенциалга боғлиқ натрий каналларини блокадаси билан боғлиқ бўлиб, бу сезувчан нерв охирларида импульсларни генерациясига ва оғриқ импульсларини нерв толалари бўйлаб ўтишига тўсқинлик қилади.\nЛидокаин кўз шох пардасининг оғриқ сезувчанлигини бартараф қилади, бироқ шох пардани тўлиқ (чуқур) анестезиясига (тактил, ҳарорат ва прессор сезувчанликни буткул йўқолишига) одатда эришилмайди.\nКонъюнктивага инстилляция қилинганидан сўнг маҳаллий оғриқсизлантирувчи таъсирига 2-3 минутдан кейин эришилади ва камида 6-8 минут (одатда 10-15 минутгача) давом этади. Анестезияни бошланиши – инстилляция қилинганидан сўнг 1 минутдан кейин кузатилади. Максимал анестезияга одатда инстилляция қилинганидан сўнг тахминан 5 минутдан кейин эришилади.\nОфтальмологияда маҳаллий анестезия:\nконтакт текшириш усулларини (тонометрия, гониоскопия, шох пардадан диагностик қиритма олишни) бажаришда;\nшох парда ва конъюнктивада ўтказиладиган қисқа муддатли оператив аралашувларда (шу жумладан, ёт жисмни олиб ташлаш, шох парда ёки конъюнктивадан жарроҳлик ипларини олиш);\nофтальмологик аралашувларга тайёргарликда қўлланади.\nБевосита текширишдан ёки жарроҳлик аралашувидан олдин конъюнктивага 1-2 томчидан 30-60 секунд интервал билан 2-3 марта инстилляция йўли билан маҳаллий равишда қўлланади.\nМаҳаллий аллергик реакциялар, конъюнктиванинг гиперемияси, инстилляция қилинганида қичишиш ҳисси, бош оғриғи.\nАгар йўриқномада кўрсатилган ножўя самаралардан биронтаси оғирлашса ёки Сиз йўриқномада кўрсатилмаган ҳар қандай бошқа ножўя самараларни сезсангиз, бу ҳақида шифокорга хабар беринг.\nЛидокаин ёки препаратнинг бошқа компонентларига ўта юқори сезувчанлик.\nЭҳтиёткорлик билан. Болалар, ҳомиладорлик, лактация даври.\nТегишли маълумотлар мавжуд эмас.\nПрепаратнинг таъсири давомида кўзларга тегиш мумкин эмас.\nКўз томчиларини томизишдан олдин контакт линзаларни олиш керак; линзаларни кўз томчиси томизилганидан сўнг камида 30 минутдан кейин тақиш мумкин.\nҲомиладор ва эмизикли аёлларда адекват назоратли тадқиқотлар ўтказилмаган. Ҳомиладор аёлларда лидокаинни қўлланиши ҳомила ривожланишини бузилишлари частотасини ошишига олиб келмаган. Бироқ хавфни тўлиқ инкор этиш мумкин эмас. Шу сабабли, ҳомиладорликда, айниқса I уч ойлигида лидокаинни буюрилганда эҳтиёткорликка риоя қилиш керак. Препаратни қўллаш вақтида эмизиш тавсия этилмайди.\nАгар препарат қўлланганидан сўнг ножўя самаралар дискомфорт чақирмаса, транспорт воситалари, механизмларни бошқариш ва махсус эътибор ва реакциялар тезлигини талаб қилувчи бошқа ҳавфли фаолият турларини бажариш юзасидан чеклов йўқ.\n2% ли кўз томчилари.\n5 мл дан томчилагич тиқини ва бураладиган пластик қалпоқчаси бўлган флаконларда.\nҲар бир флакон қўллаш бўйича йўриқномаси билан бирга картон қутида.


“А” Серия ҳамда АПЛ чемпиони телевидениеда иш бошлади - EFFECT.UZ\nИталиялик таниқли мутахассис Антонио Конте телевидениеда фаолиятини бошлади. У Италиянинг “Sky Sport Italia” телеканалига футбол мутахассиси сифатида ишга кирган. Конте Чемпионлар лигасининг студияси ҳамда халқаро ўйинлар бўйича иш олиб боради.\nЭслатиб ўтамиз, Конте 2020-21 мавсумда “Интер” жамоаси билан “А” Серия чемпионлигини қўлга киритган. Бундан ташқари у Италия терма жамоаси, “Челси” ҳамда бир қанча клубларида фаолият олиб борган.\nTeglar:"Sky Sport Italia", Chelsi, Inter, Italiya, Антонио Конте


07.04.2018 10:41 0 7762\n6 апрель куни Халқаро футбол федерацияси (FIFA) 2018 йили Россия майдонларида бўлиб ўтадиган жаҳон чемпионати матчлари учун чиқариладиган билетлар дизайнини намойиш этди. Бу ҳақда «Gazeta.ru» хабар берди.\n«FIFA»нинг «Twitter»даги саҳифасида билетлар намойиш этилган видео жойлаштирилган.\nЖаҳон чемпионати матчлари жорий йилнинг\n14 июнидан 15 июлига қадар Россиянинг 11 шаҳрида бўлиб ўтади.\nФИФА чипта жаҳон чемпионати\nСпорт 15/05, 22:51


Ўзбекистон Республикаси Адлия Вазирлиги расмий сайти — Lex.uz маълумотлар базаси\nLexUz — Ўзбекистон Республикаси Қонун ҳужжатлари маълумотлари миллий базаси бўлиб Ўзбекистон Республикаси Вазирлар Маҳкамасининг 2000 йил 5 августдаги 304-сонли «Қонун ҳужжатларини туркумлашни такомиллаштириш ва ҳуқуқий ахборотларни тарқатишни тартибга солиш чора-тадбирлари тўғрисида"ги қарорини бажариш мақсадида яратилди.\nLexUz нинг мақсади, аҳолининг ҳуқуқий маданияти даражасини кўтариш, қонунчилик ҳужжатларидан юридик ва жисмоний шахсларнинг кенг фойдаланиш имкониятини таъминлаш, жамиятни ҳуқуқий ахборотлаштириш тизимини такомиллаштиришдан иборатдир.\nLexUz дан фойдаланиш учун нима керак?\nLexUz фойдаланувчиларга Интернет орқали норматив-ҳуқуқий ҳужжатларни олишга имконият яратади. Тизимдан фойдаланиш учун Интернетга уланган компьютер (ёки бошқа ускуналар) ва рўйхатдан ўтиш учун фойдаланувчининг ҳақиқий электрон почта манзили керак.\nРўйхатдан ўтгандан сўнг фойдаланувчининг электрон почта манзилига тизимга кириш учун логин ва парол сўз юборилади. Шунинг учун, рўйхатдан ўтаётганда тўғри ва мавжуд электрон почта манзили киритиш жуда ҳам муҳимдир.\nLexUz да қандай маълумотларни топиш мумкин?\nLexUz фойдаланувчилари тизимдан норматив-ҳуқуқий ҳужжатларни топиш мумкин. Улар орасида Ўзбекистон Республикаси Конституцияси, кодекслар ва қонунлари, Ўзбекистон Республикаси Президенти ва Вазирлар Маҳкамаси қарорлари ва фармонлари, Адлия вазирлигида рўйхатдан ўтган идоравий норматив ва бошқа ҳужжатлар мавжуд.\nҲозирда, Адлия вазирлиги ҳузуридаги Ҳуқуқий ахборот билан таъминлаш маркази Ўзбекистон Республикаси қўшилган ёки ратификация қилган халқаро ҳужжатларни тизимга киритиш устида иш олиб бормоқда. Бу эса, албатта, фойдаланувчиларга қўшимча қулайликлар яратади.\nLexUz нинг бошқа тизимлардан қандай афзалликлари бор?\nЎзбекистонда ҳуқуқий-норматив ҳужжатларни тарқатувчи бир неча дастурлар мавжуд. LexUz нинг улардан қўйидаги афзалликлари билан ажралиб туради:\nМобиллик. LexUz тизимидан дунёнинг исталган нуқтасидан фойдаланиш мумкин. Бунинг учун фақат компьютер (ёки бошқа ускуналар) ва Интернет тизими керак бўлади. Қўшимча ҳеч қандай дастур ўрнатиш зарур эмас.\nҚулайлик. Бошқа мавжуд дастурларни доимо янгилаб бориш лозим, бу эса фойдаланувчилардан қўшимча маблағ ёки вақт талаб қилади. LexUz тизимида эса фойдаланувчи бу ҳақда бош қотиришига ҳожат йўқ.\nИшончлилик. LexUz тизими Ўзбекистон Республикаси Адлия вазирлиги ҳузуридаги Ҳуқуқий ахборот билан таъминлаш марказига тегишлидир ва бу тизимдаги маълумотнинг ишончлилигини таъминлайди.\nБепуллик. Ўзбекистон Республикаси Вазирлар Маҳкамасининг 2010 йил 31 декабрдаги 340-сонли «Қонун ҳужжатларини туркумлашни такомиллаштириш ва ҳуқуқий ахборотларни тарқатишни тартибга солиш чора-тадбирлари тўғрисида"ги қарорига асосан 2010 йил 1 январдан бошлаб барча фойдаланувчиларнинг Қонун ҳужжатлари маълумотлари миллий базасидан текин фойдаланиши бергиланган.


hidoyat.uz – “Мовароуннаҳр” нашриётининг сайти - НОРВЕГИЯ ҚИРОЛЛИГИ\n2016 йил 12 январ\nМайдони: 385 186 кв.км.\nАҳолиси: 5 063 709 миллиондан ортиқ.\nМустақиллиги: 1905 йил, 26 октябрь.\nПойтахти: Осло шаҳри.\nБошқарув шакли: Конституцили монархия.\nЙирик шаҳарлари: Осло, Берген, Тронхейм, Ставангер.\nПул бирлиги: Норвегия кронаси.\nЖўғрофий ўрни. Шимолий Европада, Скандинавия ярим оролининг ғарбий ва шимолий қисмида жойлашган. Шпицберген архипелаги, Медвежий, Лофотен, Вестеролен, Сеня, Магерё, Ян Меен ва Буве ороллари ҳам ушбу давлатга қарайди.\nТабиати. Норвегия – тоғли ўлка. Ҳудудининг қарийб учдан икки қисми баланд тоғлардан иборат, денгиз соҳилидагина пасттекисликлар бор. Ғарбий қирғоғида тик ён қирғоқли қўлтиқлар (форд) кўп. Ҳудудининг катта қисмини Скандинавия тоғлари ишғол қилади (энг баланд чшққиси Галхёпигген – 2470 м.).\nИқлими мўтадил, шимолий чеккасида субарктика, соҳилида океан иқлими. Январнинг ўртача ҳарорати шимолда -2 – -4° C, жанубда 2° C. Ёзи салқин, тез-тез ёмғир ёғади. Музликларнинг умумий майдони салкам 3000 кв.км. Йирик дарёлари – Гломма, Логен (Гудбрансдал), Логен (Нумедал). Катта гидроэнергия салоҳиятига эга бўлган бу дарёлар қор, ёмғир ва музликлардан тўйинади. Энг катта кўли – Мёса. Асосий тупроғи – юпқа тундра тупроғи, жанубда тоғ подзол тупроғи учрайди. Мамлакат ҳудудининг 27 фоизи ўрмон. Ёввойи ҳайвонлардан тулки, силовсин, росомаха, сувсар, буғу, қуён, лемминг ва бошқалар мавжуд. Денгиз соҳилида гала-гала қушлар, денгизларда турли балиқлар ва тюлен кўп.\nТарихи. Норвегия ҳудудида музлик давридан кейинги асрлардан бери одам яшайди. Милоддан аввалги 1-минг йиллик ўрталарида саам ва герман қабилалари яшаган. Норвегларнинг ҳаёти азалдан денгиз билан боғлиқ: мамлакатнинг номи ҳам “норвег” – “шимолий йўл“, “денгиз йўли” маъносини билдиради. 872 йил биринчи норвег қироли тахтга ўтиради. VIII–XI асрларда моҳир денгизчи бўлган норвег викинглари Исландия, Гренландия ва Шимолий Атлантикадаги оролларга етиб бориб, уларни мустамлакага айлантиради. XI асрда насронийлик жорий этилади, марказлашган монархия қарор топади. XIV аср ўрталарида тарқалган вабо мамлакат хўжалигини, ижтимоий ва сиёсий ҳаётни издан чиқарди, аста-секин мустақиллик барбод бўлишига олиб борди. 1319 йил Швеция, 1380 йил Дания билан иттифоқ тузди. 1397 йил Калмар иттифоқига кўра, Норвегия Данияга тобе бўлиб қолди, 1537 йил Даниянинг вилоятига айланди. 1805–1814 йиллардаги Англия-Дания уруши ва очарчилик Норвегияни ҳалокат ёқасига келтириб қўйди, ўн минглаб киши ўлди. 1814 йил Кил сулҳ шартномасига кўра, Норвегия шведлар мулки бўлиб қолди. Бундан норози бўлган норвег халқи мустақиллик учун кураш бошлади. Ўша йили 17 майда биринчи парламент (таъсис мажлиси) чақирилиб, конституция қабул қилинди ва қирол сайланди. Швеция-Норвегия иттифоқи 1905 йилгача амал қилди, Норвегия ички мустакилликдан фойдаланди. 1905 йил 7 июнда Стортинг (Норвегия халқ вакиллари кенгаши) Швеция-Норвегия иттифоқини бекор қилди. Биринчи жаҳон урушида Норвегия бетарафлик эълон қилди. Иккинчи жаҳон уруши бошида Норвегия яна бетараф эканини билдирган бўлса ҳам, 1940 йилда гитлерчилар Германияси унга бостириб кирди, Норвегия ҳукумати Лондонга кўчди. 1942 йил фашистлар Норвегияда В.Квислинг бошчилигида сотқин ҳукумат тузди. Мамлакатда фашизмга қаршилик кўрсатиш ҳаракати авж олди. 1945 йил 8 майда Норвегия озодликка эришди. Урушдан кейинги йилларда мамлакат иқтисодиётини қайта тиклаш ва ривожлантиришга киришилди.\nИқтисоди. Норвегия ривожланган индустриал-аграр мамлакат. Ялпи ички маҳсулотда саноатнинг улуши 28,6%, қишлоқ хўжалигининг улуши 2,9%. Денгиз кема қатнови, балиқ овлаш, ташқи савдонинг аҳамияти катта. Саноатнинг етакчи тармоқлари: электр металлургия, электр кимё, селлюлоза-қоғоз, балиқ саноати, асосан, ташқи бозор учун ишлайди. Ички бозорга хизмат қиладиган тармоқлар орасида озиқ-овқат ва енгил саноат билан бирга машинасозлик ва металлсозлик яхши тараққий этган. Кончиликда темир ва титан рудаси, кўмир, нефт ва газ қазиб олиш катта ўрин тутади. Шунингдек мамлакатда темир, никел, мис, титан, уран, молибден, кобалт ва кумуш рудаларини қазиб олиш ҳам йўлга қўйилган. Шимолий денгизнинг қуруқликка яқин саёз қисмида нефт ва газ конлари бор. Электр энергиянинг 99% ГЭСларда ҳосил қилинади (йилига ўртача 122 млрд. квтт. соат). Кемасозлик, электротехника, радиотехника ва ёғочсозлик саноати кўпроқ ривожланган. Аҳоли жон бошига нисбатан электр энергияси, селлюлоза қоғоз маҳсулотлари, ферроқотишма, алюминий ишлаб чиқариш ва кемасозликда бу диёр дунёда етакчи. Мамлакатнинг табиий шароити қишлоқ хўжалиги учун жуда ноқулай. Тоғ-тош кўплигидан Норвегия ҳудудининг уч фоизга яқинигина ҳайдалади. Қишлоқ хўжалиги асосан чорвачиликка ихтисослашган. Бир оз миқдорда ем-хашак экинлари, ғалла (сули ва арпа) ҳамда картошка экилади. Чорвачиликда йилқи, қорамол, қўй, чўчқа, парранда боқилади. Қишлоқ хўжалиги мамлакатнинг озиқ-овқатга бўлган эҳтиёжини қондира олмайди. Мўйна ҳайвонотчилиги, балиқчилик ривожланган, ўрмонларда кўп миқдорда ёғоч тайёрланади. Ички юклар ва ташқи савдо маҳсулотларининг аксарияти денгиз кемаларида ташилади. Денгиз савдо флоти салкам 40 миллион тонна юк ташийди. Йирик портлари: Осло, Берген, Ставангер. Четга нефт ва табиий газ, кемасозлик, селлюлоза-қоғоз ва кимё саноати маҳсулотлари, қора ва рангли металлар, балиқ маҳсулотлари чиқаради. Четдан ускуна, минерал хом ашё, автомобиллар олади. Ташқи савдодаги асосий ҳамкорлари Буюк Британия, Швеция, Германия, Нидерландия. 1945 йилдан БМТ аъзоси. 1992 йил 10 июнда Ўзбекистон Республикаси билан дипломатия муносабатларини ўрнатган. Миллий байрами 17 май – Конституция куни.\nАҳолиси. Аҳолисининг 97% норвеглар. Саамлар, квенлар, шведлар, данлар, немислар ва араблар ҳам яшайди. Классик адабий норвег тилини букмол тили ҳам деб аташади. Аҳоли орасида қадимий дат тилида гаплашадиганлар ҳам бор.\nДини. Аҳолининг 30% насронийларнинг лютеранлик йўналишидадир. Бундан ташқари, буддийлик, сикхлик ва яҳудийлик динларига эътиқод қилувчилар ҳам мавжуд. Мусулмонлар Норвегияда 2 фоизни ташкил қилса-да, улар адади тез ортаётир. Кўпчилиги пойтахтда ва Акерсхус шаҳрида истиқомат қилади. Бу ўлкада мусулмонлар уюшмаси фаолият кўрсатади. Ҳозир бу ерда янги масжидлар барпо этиляпти ва ташландиқ черковлар масжидларга айлантириляпти.\n995 марта ўқилган.


Тунда ишлашнинг хосияти борми? » Скачать музыку бесплатно новинки музыки 2016-2017\nТунда ишлашнинг хосияти борми?\nКомментариев: 1 Просмотров: 1 468\nНима учундир тунда бажариладиган меҳнат одамларга қийиндек туюлади. Ҳатто у оғир иш эмас, офисда ўтириб қилинадиган иш бўлсада. Кўпчилик тунда меҳнат қилинмайди, ётиб ухлаш керак, бу саломатлик учун ўта муҳим, деб ҳисоблайди. Айримлар эса тунда қилинадиган ишлар баракасиз бўлади дейди. Аммо бу пайтда меҳнат қилиш ўзининг анчагина самарасини бериши мумкин.\nБутун тун давомида ишлаш шарт эмас. Бошида кундузлари қийин бўлади. Шу боис ишдан сўнг икки соат ухлаб олишни ўрганиш тавсия этилади. Масалан, ишдан эрталаб 10 да қайтсангиз, кунингиз беҳуда ўтмаслиги учун кечгача эмас, кундузи 2-3 гача ухлаб олинг.\nТунда ишлаш кишига ҳузур бағишлайди. Ортиқча шовқин-сўрондан нари бўлади. Чунки соат кечги тўққизга бориб, ишхонада ҳеч ким қолмаган бўлади-да. Ҳамкасблар билан ортиқча гап сотишлар, ғийбатлар бўлмаган тарзда холи ишланса, қилинаётган ишда ҳам қандайдир унум бўлади. Жамоат транспортида ҳам муаммолар бўлмайди. Ҳамма ишга бораётганда сиз уйга, ҳамма уйга қайтаётганда сиз ишга борасиз.\nТунда ишлаш, инсонга кўплаб ортиқча вақт инъом этади. Шу боис қўшимча яна бир иш қилса ҳам бўлади. Барчасига улгуриш учун, албатта, қатъий режа бўлиши керак. Бунда ҳам тунда ишлашнинг афзаллик томонлари кўринади. Чунки ишнинг асосий қисми кундузи қилинади, тунда уни мукаммалаштириш ёки тўлдириш мумкин.\nТунги фаолият борасида фақат яхши гапларни гапириш ҳам аслида нотўғри бўлади. Танганинг икки томони бор деганларидек, тунда ишлашнинг ҳам ўзига яраша машаққатли жиҳатлари етарли.\nТунги меҳнат билан осонгина, ишонинг осонгина семириб кетиш мумкин. Бу нарса, айниқса, аёлларга тўғри келмаслиги аниқ. Чунки бундай узоқ режимда ишлаш, кўп таом ейишни талаб этади. Тасаввур қилинг, кофе дамлаб, олдингизга турли ширинликлар келтириб қўйдингиз. Компьютер мониторига қараб, уларни паққос тушираверасиз. Бир вақтнинг ўзида ҳам иш, ҳам емиш. Ишга берилиб кетганингиздан нима едингиз, нима ичдингиз ва қанча миқдорда тановул қилаяпсиз, билмайсиз. Ташқи кўринишингизга ҳам аҳамият бермай қўясиз. Одамлар нима десалар, демайдими, деган ақийда пайдо бўлади. Шу боис тунда ишловчилар спорт билан шуғулланиб туришлари лозим. Бир томондан бу қулай, чунки кундузлари спорт клубларида одам кам бўлади. Уйда ҳам гантеллар ёрдамида турли машқлар бажарса бўлади.\nБир томондан тунги фаолиятни тинч деб аташ ҳам нотўғри. Чунки кечаси ишлаш жараёнида кундузи “топиб бўлмайдиган” нусхаларни учратиш мумкин. Улар турли характердаги кишилар бўлиши ва албатта, сизга етарлича халақит беришлари аниқ. Кимдир сиз билан дўстлашмоқчи бўлади ва бунинг учун узундан-узоқ нутқ бошлаб юборади. Яна кимдир кундуз кунидаги ҳамкасбидан нолиб қолади, бошқаси эса ичи имловий хатолари билан тўла ўз ишини тутқазади. Ҳатто шундай шахслар ҳам борки, улар ўта саводсиз бўлишларига қарамай, ўзларини даҳо деб билишади. Қўнғироқ қилиб, кераксиз нарсалар ҳақида сўрашади. Бу ҳам ишга ўз таъсирини ўтказади.\nТунда ишлайдиган кўпчилик, кундуз куни ҳам келишга мажбур бўлишади. Агар сизда кундуз куни амалга оширадиган бирор-бир хоббингиз бўлса, унда кўзингизни чирт юмиб, ундан воз кечишингизга тўғри келади. Аммо бу жиҳатлар, тунги меҳнатнинг тароватини йўқотмайди. Чунки у эркинлик, қулайлик беради ва энг муҳими интизомга ўргатади.\nДата: 26-09-2015 15:46\n0 keча ишлашни фойдаси йук иш факат кундуз